02017R0892 — FI — 01.04.2022 — 003.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

KOMISSION TÄYTÄNTÖÖNPANOASETUS (EU) 2017/892,

annettu 13 päivänä maaliskuuta 2017,

Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmä- ja vihannesalan sekä hedelmä- ja vihannesjalostealan osalta







I LUKU

TUOTTAJAORGANISAATIOT







1 JAKSO

Johdantosäännös

1 artikla

Kohde ja soveltamisala

1. Tässä asetuksessa vahvistetaan asetuksen (EU) N:o 1308/2013 soveltamissäännöt hedelmä- ja vihannesalan sekä hedelmä- ja vihannesjalostealan osalta kaupan pitämisen vaatimuksia lukuun ottamatta.

2. Tämän asetuksen I–V lukua sovelletaan ainoastaan asetuksen (EU) N:o 1308/2013 1 artiklan 2 kohdan i alakohdassa tarkoitettuihin hedelmä- ja vihannesalan tuotteisiin ja tällaisiin yksinomaan jalostukseen tarkoitettuihin tuotteisiin.







2 JAKSO

Toimintaohjelmat

2 artikla

Kestävien toimintaohjelmien kansallinen strategia

Asetuksen (EU) N:o 1308/2013 36 artiklan 2 kohdassa tarkoitetun kansallisen strategian rakenteen ja sisällön on oltava tämän asetuksen liitteen I mukaisia.

3 artikla

Ympäristötoimia ja tukikelpoisia investointeja koskeva kansallinen säännöstö

1. Asetuksen (EU) N:o 1308/2013 36 artiklan 1 kohdassa tarkoitetussa kansallisessa säännöstössä on esitettävä erillisessä osiossa Euroopan parlamentin ja neuvoston asetuksen (EU) N:o 1305/2013 ( 1 ) 28 artiklassa säädetyt vaatimukset, jotka toimintaohjelman puitteissa valittujen ympäristötoimien on täytettävä.

Kansallisessa säännöstössä on esitettävä ympäristötoimien ei-tyhjentävä luettelo ja niihin liittyvät edellytykset, joita jäsenvaltiossa sovelletaan asetuksen (EU) N:o 1308/2013 33 artiklan 5 kohdan noudattamiseksi.

Toisessa alakohdassa tarkoitettuun luetteloon voi sisältyä seuraavanlaisia ympäristötoimia:

a) toimet, jotka ovat asetuksen (EU) N:o 1305/2013 28 artiklassa maatalouden ympäristön ja ilmaston osalta ja 29 artiklassa luonnonmukaisen maatalouden osalta tarkoitettujen sitoumusten kaltaisia ja jotka rahoitetaan asianomaisen jäsenvaltion maaseudun kehittämisohjelmasta;

b) ympäristön kannalta suotuisat investoinnit;

c) muut ympäristön kannalta suotuisat toimet, myös sellaiset, jotka eivät koske suoraan tai välillisesti tiettyä peltolohkoa mutta liittyvät hedelmä- ja vihannesalaan, edellyttäen, että niillä edistetään maaperän suojelua, veden tai energian säästöä, veden laadun parantamista tai ylläpitämistä, elinympäristöjen tai luonnon monimuotoisuuden suojelua, ilmastonmuutoksen vaikutusten lieventämistä sekä jätteen vähentämistä tai jätehuollon parantamista.

Kansallisessa säännöstössä on mainittava kustakin kolmannen alakohdan b ja c alakohdassa tarkoitetusta toimesta

a) toimen perustelu sen ympäristövaikutusten näkökulmasta; ja

b) annettu sitoumus tai annetut sitoumukset.

Kansalliseen säännöstöön on sisällyttävä vähintään yksi integroidun torjunnan käytäntöjen soveltamista koskeva toimi.

2. Ympäristötoimilla, jotka ovat maaseudun kehittämisohjelmasta tuettujen maatalouden ympäristö- ja ilmastositoumusten tai luonnonmukaista maataloutta koskevien sitoumusten kaltaisia, on oltava sama kesto kuin kyseisillä sitoumuksilla. Jos toimen kesto ylittää alkuperäisen toimintaohjelman keston, tointa on jatkettava seuraavassa toimintaohjelmassa.

Jäsenvaltiot voivat sallia lyhytkestoisempia ympäristötoimia ja jopa toimien keskeyttämisen asianmukaisesti perustelluissa tapauksissa ja erityisesti ottaen huomioon delegoidun asetuksen (EU) 2017/891 57 artiklan 3 kohdassa tarkoitetun arvioinnin tulokset toimintaohjelman täytäntöönpanon viimeistä edellisen vuoden aikana.

3. Tuottajaorganisaatioiden, niiden yhteenliittymien tai delegoidun asetuksen (EU) 2017/891 22 artiklan 8 kohdassa tarkoitetun 90 prosentin vaatimuksen täyttävien tytäryritysten toimitiloissa tai niiden tuottajajäsenten toimitiloissa tehdyt ympäristön kannalta suotuisat investoinnit ovat tukikelpoisia, jos a) niiden avulla voidaan vähentää nykyistä tuotantopanosten käyttöä, ympäristön pilaantumista aiheuttavia päästöjä tai tuotantoprosessissa syntyvää jätettä; tai b) niiden avulla voidaan korvata fossiilisten energialähteiden käyttöä uusiutuvilla energialähteillä; tai c) niiden avulla voidaan vähentää tiettyjen tuotantopanosten, kuten kasvinsuojeluaineiden tai lannoitteiden, käyttöön liittyviä ympäristöriskejä; tai d) ne johtavat ympäristön tilan paranemiseen; tai e) ne liittyvät tuottamattomiin investointeihin, joita tarvitaan maatalouden ympäristöön ja ilmastoon tai luonnonmukaiseen maatalouteen liittyvän sitoumuksen tavoitteiden saavuttamiseksi, erityisesti silloin, kun kyseiset tavoitteet liittyvät elinympäristöjen tai luonnon monimuotoisuuden suojeluun.

4. Edellä 3 kohdan a alakohdassa tarkoitetut investoinnit ovat tukikelpoisia, jos niiden avulla saadaan vähennettyä vähintään 15 prosenttia, laskettuna investoinnin verotukselliselta poistoajalta aiemmin vallinneeseen tilanteeseen verrattuna, a) tuotantopanosten, jotka ovat uusiutumattomia luonnonvaroja, kuten veden tai fossiilisen polttoaineen, tai mahdollisten ympäristöä pilaavien lähteiden, kuten lannoitteiden, kasvinsuojeluaineiden tai tietyntyyppisten energialähteiden, käyttöä; b) tuotantoprosessista peräisin olevia ilman, maaperän tai veden epäpuhtauksien päästöjä; tai c) tuotantoprosessissa syntyvän jätteen ja jäteveden määrää.

Ensimmäisestä alakohdasta poiketen jäsenvaltiot voivat hyväksyä investointeja, joilla voidaan päästä vähintään 7 prosentin vähennykseen laskettuna investoinnin verotukselliselta poistoajalta aiemmin vallinneeseen tilanteeseen verrattuna edellyttäen, että kyseisten investointien avulla voidaan saavuttaa vähintään yksi ympäristön kannalta suotuisa lisävaikutus.

Odotettu vähennys sekä, tapauksen mukaan, odotettu ympäristön kannalta suotuisa lisävaikutus on osoitettava etukäteen hanke-eritelmillä tai muilla teknisillä asiakirjoilla, jotka tuottajaorganisaation tai tuottajaorganisaatioiden yhteenliittymän on esitettävä samalla, kun ne toimittavat hyväksyttäväksi ehdotuksen toimintaohjelmaksi tai kyseistä ohjelmaa koskevan muutoksen ja joissa esitetään tulokset, jotka teknisten asiakirjojen tai jäsenvaltion hyväksymän riippumattoman pätevän elimen tai asiantuntijan mukaan voidaan saavuttaa toteuttamalla investointi.

Investoinneilla, joiden tarkoituksena on vähentää veden käyttöä,

a) on tippukastelujärjestelmässä tai vastaavissa järjestelmissä saavutettava veden käytössä vähintään 5 prosentin vähennys investointia edeltävään kulutukseen verrattuna, ja

b) tuloksena ei saa olla kastellun alan nettolisäys, paitsi jos kasteluveden kokonaiskulutus koko tilan osalta, alan lisäys mukaan luettuna, ei ole suurempi kuin keskimääräinen veden kulutus investointia edeltäneiden viiden vuoden aikana.

5. Sellaiset edellä 3 kohdan b alakohdassa tarkoitetut investoinnit, jotka koostuvat energiaa tuottavista järjestelmistä, ovat tukikelpoisia, jos tuotetun energian määrä ei ylitä määrää, jonka investoinnista hyötyvä tuottajaorganisaatio, tuottajaorganisaatioiden yhteenliittymä tai tytäryhtiö voi tai siitä hyötyvät tuottajaorganisaation jäsenet voivat aikaisemmin käyttää vuosittain hedelmiin ja vihanneksiin liittyviin toimiin.

6. Edellä 3 kohdan c ja d alakohdassa tarkoitetut investoinnit ovat tukikelpoisia, jos ne edistävät maaperän suojelua, veden tai energian säästöä, veden laadun parantamista tai ylläpitämistä, elinympäristöjen tai luonnon monimuotoisuuden suojelua, ilmastonmuutoksen vaikutusten lieventämistä tai jätteen vähentämistä tai jätehuollon parantamista, vaikka niiden vaikutus ei olisi kvantifioitavissa.

Tuottajaorganisaation tai tuottajaorganisaatioiden yhteenliittymän on esitettävä todisteet yhden tai useamman ympäristötavoitteen saavuttamista tukevista vaikutuksista samalla, kun ne toimittavat hyväksyttäväksi ehdotuksen toimintaohjelmaksi tai kyseistä ohjelmaa koskevan muutoksen. Kansallinen toimivaltainen viranomainen voi edellyttää, että todisteet toimitetaan hanke-eritelminä, jotka asianomaisilla ympäristöaloilla toimiva riippumaton pätevä elin tai asiantuntija on vahvistanut.

7. Ympäristötoimiin sovelletaan seuraavia sääntöjä: a) eri ympäristötoimia voidaan yhdistää, jos ne täydentävät toisiaan ja ovat yhteensopivia. Jos muita ympäristötoimia kuin fyysiseen omaisuuteen tehtäviä investointeja yhdistetään, tukitasossa on otettava huomioon yhdistämisestä johtuvat tulonmenetykset ja lisäkustannukset; b) sitoumukset, joilla rajoitetaan lannoitteiden, kasvinsuojeluaineiden tai muiden tuotantopanosten käyttöä, hyväksytään ainoastaan, jos tällaisia rajoituksia voidaan arvioida tavalla, joka antaa varmuuden sitoumusten noudattamisesta; c) edellä 3 kohdassa tarkoitetut ympäristön kannalta suotuisat investoinnit ovat kokonaisuudessaan tukikelpoisia.

4 artikla

Toimintaohjelmien sisältö

1. Toimintaohjelmiin on sisällyttävä ▼M1 a) kuvaus alkutilanteesta käyttäen tarvittaessa liitteessä II olevassa taulukossa 4.1 lueteltuja indikaattoreita; ▼B b) ohjelman tavoitteet tuotanto- ja myyntinäkymät huomioon ottaen sekä selvitys siitä, miten ohjelmalla pyritään edistämään kansallisen strategian tavoitteita ja miten se vastaa niitä, myös toimien välisen tasapainon osalta. Tavoitteiden kuvauksessa on esitettävä mitattavissa olevat tavoitteet ohjelman toteutuksen edistymisen seuraamisen helpottamiseksi; c) ehdotetut toimenpiteet, mukaan luettuina kriisinehkäisy- ja kriisinhallintatoimet; d) ohjelman kesto; ja e) rahoitusta koskevat seikat, erityisesti i) maksuosuuksien laskutapa ja taso; ii) toimintarahaston rahoitusmenettely; iii) eritasoisten maksuosuuksien perustelut; ja iv) toimien talousarvio ja aikataulu ohjelman kunkin täytäntöönpanovuoden osalta.

2. Toimintaohjelmissa on ilmoitettava a) missä määrin eri toimenpiteet täydentävät muita toimenpiteitä ja ovat niiden kanssa yhdenmukaisia, mukaan luettuina muista unionin rahastoista rahoitettavat tai niistä myönnettävään tukeen kelpoiset toimenpiteet ja erityisesti asetuksen (EU) N:o 1305/2013 sekä Euroopan parlamentin ja neuvoston asetuksen (EU) N:o 1144/2014 ( 2 ) nojalla hyväksyttyjen menekinedistämisohjelmien puitteissa toteutettavat toimenpiteet. Tapauksen mukaan on myös viitattava edellisissä toimintaohjelmissa toteutettuihin toimenpiteisiin; ja b) että ne eivät aiheuta riskiä unionin rahastoista maksettavasta kaksinkertaisesta rahoituksesta.

5 artikla

Toimintaohjelman mukana toimitettavat asiakirjat

Toimintaohjelmien mukana on oltava

a) todisteet toimintarahaston perustamisesta;

b) tuottajaorganisaation kirjallinen sitoumus noudattaa asetuksen (EU) N:o 1308/2013, delegoidun asetuksen (EU) 2017/891 ja tämän asetuksen säännöksiä; ja

c) tuottajaorganisaation kirjallinen sitoumus siitä, ettei se ole saanut eikä saa suoraan tai välillisesti muuta unionin tai kansallista rahoitusta toimiin, jotka ovat asetuksen (EU) N:o 1308/2013 nojalla tukikelpoisia hedelmä- ja vihannesalalla.

6 artikla

Toimittamisen määräaika

1. Tuottajaorganisaation on toimitettava toimintaohjelmat sen jäsenvaltion toimivaltaisen viranomaisen hyväksyttäväksi, jossa tuottajaorganisaation päätoimipaikka on, viimeistään ohjelman täytäntöönpanoa edeltävän vuoden 15 päivänä syyskuuta. Jäsenvaltiot voivat kuitenkin määrätä 15 päivää syyskuuta myöhäisemmän päivämäärän.

2. Jos oikeussubjekti tai sen selkeästi määritelty osa, mukaan luettuina asetuksen (EY) N:o 1234/2007 125 e artiklan nojalla muodostettu tuottajaryhmä ja asetuksen (EU) N:o 1305/2013 27 artiklassa tarkoitettu tuottajaryhmä, toimittaa hakemuksen, jolla se hakee hyväksyntää tuottajaorganisaationa, se voi samanaikaisesti toimittaa hyväksyttäväksi 1 kohdassa tarkoitetun toimintaohjelman. Toimintaohjelman hyväksymisen edellytyksenä on, että hyväksyntä tuottajaorganisaatioksi myönnetään viimeistään delegoidun asetuksen (EU) 2017/891 33 artiklan 2 kohdassa säädettynä määräpäivänä.

7 artikla

Toimintaohjelmien täytäntöönpanojaksot

1. Toimintaohjelmat on pantava täytäntöön 1 päivästä tammikuuta 31 päivään joulukuuta kestävien vuotuisten ajanjaksojen aikana.

2. Toimintaohjelmien, jotka on hyväksytty viimeistään 15 päivänä joulukuuta, on pantava täytäntöön seuraavan vuoden tammikuun 1 päivästä alkaen.

Ohjelmien, jotka on hyväksytty 15 päivän joulukuuta jälkeen, täytäntöönpanoa lykätään yhdellä vuodella.

3. Poiketen siitä, mitä 2 kohdassa säädetään, silloin kun sovelletaan delegoidun asetuksen (EU) 2017/891 33 artiklan 2 kohdan kolmatta alakohtaa tai 34 artiklan 1 kohdan toista alakohtaa, kyseisten säännösten mukaisesti hyväksytyn toimintaohjelman täytäntöönpanon on alettava viimeistään sen hyväksymistä seuraavana 31 päivänä tammikuuta.







3 JAKSO

Tuki

8 artikla

Hyväksytty tukimäärä

Jäsenvaltion on ilmoitettava hyväksytty tukimäärä tuottajaorganisaatioille ja tuottajaorganisaatioiden yhteenliittymille viimeistään sitä vuotta, jolle tukea haetaan, edeltävän vuoden 15 päivänä joulukuuta.

Ensimmäisestä alakohdasta poiketen, silloin kun sovelletaan delegoidun asetuksen (EU) 2017/891 33 artiklan 2 kohdan kolmatta alakohtaa tai 34 artiklan 1 kohdan toista alakohtaa, jäsenvaltion on ilmoitettava hyväksytty tukimäärä kyseisille organisaatioille ja yhteenliittymille viimeistään sen vuoden, jolle tukea haetaan, 20 päivänä tammikuuta.

▼M1

8 a artikla

Unionin taloudellisen tuen enimmäismäärän korottaminen 50 prosentista 60 prosenttiin

1. Asetuksen (EU) N:o 1308/2013 34 artiklan 3 kohdan f alakohdassa tarkoitettu unionin taloudellisen tuen enimmäismäärän korottaminen 50 prosentista 60 prosenttiin silloin kun kyseessä on hyväksytyn tuottajaorganisaation toimintaohjelma tai toimintaohjelman osa sallitaan seuraavin edellytyksin: a) asetuksen (EU) N:o 1308/2013 34 artiklan 3 kohdan f alakohdan edellytykset täyttyvät toimintaohjelman jokaisena täytäntöönpanovuonna ja sovelletaan tämän asetuksen 9 artiklan 2 kohdan g alakohdassa säädettyä menettelyä; b) hyväksytty tuottajaorganisaatio esittää pyynnön toimintaohjelmansa jättämisen yhteydessä.

2. Kun unionin taloudellisen tuen enimmäismäärä korotetaan 50 prosentista 60 prosenttiin tuottajaorganisaation toimintaohjelman tai toimintaohjelman osan osalta, asetuksen (EU) N:o 1308/2013 34 artiklan 3 kohdan f alakohdassa tarkoitettu tuottajaorganisaatioiden kaupan pitämien hedelmien ja vihannesten tuotannon osuus lasketaan toimintaohjelman jokaiselle vuodelle tuottajaorganisaatioiden asianomaisessa jäsenvaltiossa kaupan pitämän tuotannon arvon osuutena delegoidun asetuksen (EU) 2017/891 23 artiklan 1 kohdassa tarkoitetulla viitejaksolla asianomaisessa jäsenvaltiossa kaupan pidetyn hedelmä- ja vihannestuotannon kokonaisarvosta.

Jos jäsenvaltio kuitenkin soveltaa delegoidun asetuksen (EU) 2017/891 23 artiklan 3 kohdassa säädettyä vaihtoehtoista menetelmää, sen on laskettava asetuksen (EU) N:o 1308/2013 34 artiklan 3 kohdan f alakohdassa tarkoitettu tuottajaorganisaatioiden kaupan pitämien hedelmien ja vihannesten tuotannon osuus toimintaohjelman jokaiselle vuodelle tuottajaorganisaatioiden asianomaisessa jäsenvaltiossa kaupan pitämän tuotannon arvon osuutena sitä vuotta edeltävän vuoden, jona tuki hyväksytään tämän asetuksen 8 artiklan mukaisesti, 1 päivän tammikuuta ja 31 päivän joulukuuta välisellä ajanjaksolla asianomaisessa jäsenvaltiossa kaupan pidetyn hedelmä- ja vihannestuotannon kokonaisarvosta.

3. Jäsenvaltion on ilmoitettava pyynnön tehneelle tuottajaorganisaatioille hyväksytty tukimäärä – asetuksen (EU) N:o 1308/2013 34 artiklan 3 kohdan f alakohdan nojalla myönnetty korotus mukaan lukien – viimeistään toimintaohjelman täytäntöönpanoa edeltävän vuoden 15 päivänä joulukuuta, kuten tämän asetuksen 8 artiklassa säädetään.

4. Jäsenvaltion on varmistettava vuosittain toimintaohjelman keston ajan, että edellytykset asetuksen (EU) N:o 1308/2013 34 artiklan 3 kohdan f alakohdassa tarkoitetulle unionin taloudellisen tuen enimmäismäärän korottamiselle 50 prosentista 60 prosenttiin täyttyvät.

▼B

9 artikla

Tukihakemukset

1. Tuottajaorganisaatioiden on esitettävä jäsenvaltion toimivaltaiselle viranomaiselle tukea tai sen loppuosaa koskeva hakemus kunkin sellaisen toimintaohjelman osalta, jolle tukea haetaan, viimeistään sitä vuotta, jolle tukea haetaan, seuraavan vuoden 15 päivänä helmikuuta.

2. Tukihakemuksiin on liitettävä todistusasiakirjat, joista käyvät ilmi a) haettu tuki; b) kaupan pidetyn tuotannon arvo; c) jäsenten tai tuottajaorganisaation omat maksuosuudet; d) toimintaohjelmaan liittyvät toteutuneet menot; e) kriisinehkäisyyn ja kriisinhallintaan liittyvät menot toimien mukaan eriteltyinä; f) kriisinehkäisyyn ja kriisinhallintaan käytetty osuus toimintarahastosta toimien mukaan eriteltynä; g) asetuksen (EU) N:o 1308/2013 33 artiklan 3 kohdan, 33 artiklan 5 kohdan ensimmäisen alakohdan ja 34 artiklan noudattaminen; h) kirjallinen sitoumus siitä, ettei se ole saanut kaksinkertaista unionin tai kansallista rahoitusta toimenpiteisiin, jotka ovat asetuksen (EU) N:o 1308/2013 nojalla tukikelpoisia hedelmä- ja vihannesalalla; i) todisteet toimen toteuttamisesta, jos haetaan delegoidun asetuksen (EU) 2017/891 31 artiklan 2 kohdassa tarkoitettuihin kiinteisiin vakiomääriin tai yksikkökustannusten vakiotaulukoihin perustuvaa tukea; ja j) 21 artiklassa tarkoitettu vuosikertomus.

3. Tukihakemukset voivat kattaa ohjelmoidut mutta toteutumatta jääneet menot, jos voidaan osoittaa, että a) kyseisiä toimia ei voitu toteuttaa toimintaohjelman täytäntöönpanovuoden 31 päivään joulukuuta mennessä syistä, joihin asianomainen tuottajaorganisaatio ei voinut vaikuttaa; b) kyseiset toimet voidaan toteuttaa viimeistään sitä vuotta, jolle tukea haetaan, seuraavan vuoden 30 päivään huhtikuuta mennessä; ja c) tuottajaorganisaation vastaava maksuosuus säilyy toimintarahastossa.

Tuki maksetaan ja 11 artiklan 2 kohdan mukaisesti asetettu vakuus vapautetaan ainoastaan, jos todisteet ensimmäisen alakohdan b alakohdassa tarkoitettujen ohjelmoitujen menojen toteutumisesta toimitetaan viimeistään sitä vuotta, jolle menot oli ohjelmoitu, seuraavan vuoden 30 päivänä huhtikuuta, ja oikeus tukeen vahvistetaan.

4. Jäsenvaltion toimivaltainen viranomainen voi asianmukaisesti perustelluissa poikkeustapauksissa hyväksyä hakemukset 1 kohdassa säädetyn päivämäärän jälkeen, jos tarvittavat tarkastukset on tehty ja 10 artiklassa säädettyä maksumääräaikaa on noudatettu. Jos hakemukset toimitetaan 1 kohdassa säädetyn päivämäärän jälkeen, tukea vähennetään yhdellä prosentilla hakemuksen jokaista myöhästymispäivää kohden.

5. Tuottajaorganisaatioiden yhteenliittymät voivat toimittaa 1 kohdassa tarkoitetun tukihakemuksen jäsentensä nimissä ja puolesta vain, jos kyseiset jäsenet ovat tuottajaorganisaatioita, jotka on hyväksytty samassa jäsenvaltiossa kuin kyseessä oleva tuottajaorganisaatioiden yhteenliittymä, ja jos kunkin jäsenen osalta toimitetaan 2 kohdassa tarkoitetut todistusasiakirjat. Lopullisia tuensaajia ovat tuottajaorganisaatiot.

▼M1

6. Tuottajaorganisaation on tuottajaorganisaatioiden tasolla täytäntöönpantavien toimien osalta haettava tukea siinä jäsenvaltiossa, jossa se on hyväksytty. Jos tuottajaorganisaatio on tuottajaorganisaatioiden kansainvälisen yhteenliittymän jäsen, sen on toimitettava hakemuksen jäljennös sille jäsenvaltiolle, jossa tuottajaorganisaatioiden kansainvälisen yhteenliittymän päätoimipaikka sijaitsee.

7. Tuottajaorganisaatioiden kansainvälisen yhteenliittymän on niiden toimien osalta, jotka pannaan täytäntöön kansainvälisen yhteenliittymän tasolla, jätettävä tukihakemus siinä jäsenvaltiossa, jossa yhteenliittymän päätoimipaikka sijaitsee. Jäsenvaltion on varmistettava, ettei kaksinkertaisen rahoituksen riskiä ole.

▼B

10 artikla

Tuen maksaminen

Jäsenvaltioiden on maksettava tuki viimeistään ohjelman täytäntöönpanovuotta seuraavan vuoden 15 päivänä lokakuuta.

11 artikla

Ennakkomaksut

1. Ennakkomaksuhakemukset voidaan toimittaa jäsenvaltion päätöksestä riippuen joko kolmelta kuukaudelta tammi-, huhti-, heinä- ja lokakuussa tai neljältä kuukaudelta tammi-, touko- ja syyskuussa.

Minkään vuoden ennakkomaksut eivät saa yhteensä ylittää 80:tä prosenttia toimintaohjelmalle alun perin hyväksytystä tuen määrästä.

2. Komission delegoidun asetuksen (EU) N:o 907/2014 ( 3 ) mukaisesti ennakkomaksujen maksamisen edellytyksenä on sellaisen vakuuden asettaminen, joka vastaa 110:tä prosenttia kyseisestä ennakosta.

3. Jäsenvaltiot voivat määrätä ennakkomaksujen vähimmäismäärät ja määräajat.

12 artikla

Osittaiset maksut

1. Jäsenvaltiot voivat sallia, että tuottajaorganisaatiot hakevat toimintaohjelmassa jo käytettyjä määriä vastaavan tukiosan maksamista.

2. Hakemuksia voidaan jättää milloin tahansa, kuitenkin enintään kolme kertaa vuodessa. Niihin on liitettävä todistusasiakirjat, kuten laskut ja maksutositteet.

3. Tuen osia koskeviin hakemuksiin liittyvät maksut eivät saa ylittää 80:tä prosenttia siitä tuen osasta, joka vastaa toimintaohjelmassa kyseisellä ajanjaksolla jo käytettyjä määriä. Jäsenvaltiot voivat määrätä osittaisten maksujen vähimmäismäärän ja hakemusten määräajat.







II LUKU

KRIISINEHKÄISY- JA KRIISINHALLINTATOIMENPITEET

13 artikla

Koulutustoimenpiteet ja parhaiden käytäntöjen vaihto

Jäsenvaltioiden on annettava säännökset edellytyksistä, jotka koulutustoimenpiteiden ja parhaiden käytäntöjen vaihdon on täytettävä, jotta niitä voidaan pitää kriisinehkäisy- ja kriisinhallintatoimenpiteinä.

14 artikla

Menekinedistämis- ja tiedotustoimet

▼M1

1. Jäsenvaltioiden on annettava säännökset edellytyksistä, jotka menekinedistämis- ja viestintätoimenpiteiden, mukaan lukien toimet ja toiminnat, joiden tarkoituksena on hedelmä- ja vihannesmarkkinoiden monipuolistaminen ja vahvistaminen kriisin estämiseksi tai sen aikana, on täytettävä riippumatta siitä, liittyvätkö ne kriisien ehkäisyyn vai kriisien hallintaan. Kyseisten säännösten on mahdollistettava toimenpiteiden nopea soveltaminen tarvittaessa.

Kyseisten säännösten tärkein tavoite on parantaa tuottajaorganisaatioiden ja niiden yhteenliittymien kaupan pitämien tuotteiden kilpailukykyä silloin kun markkinoilla on vakavia häiriöitä, kuluttajien luottamus on menetetty tai esiintyy muita vastaavia ongelmia.

Tuottajaorganisaatioiden ja niiden yhteenliittymien toteuttamien menekinedistämis- ja viestintätoimenpiteiden erityistavoitteita ovat seuraavat:

a) lisätä tietoisuutta unionissa tuotettujen maataloustuotteiden laadusta ja niiden tuotantoon unionissa sovellettavista korkeista laatuvaatimuksista;

b) lisätä unionissa tuotettujen maataloustuotteiden ja tiettyjen jalostettujen tuotteiden kilpailukykyä ja kulutusta sekä lisätä tietoisuutta niiden laadusta unionissa ja sen ulkopuolella;

c) lisätä tietoisuutta unionin laatujärjestelmistä unionissa ja sen ulkopuolella;

d) lisätä unionissa tuotettujen maataloustuotteiden ja tiettyjen jalostettujen tuotteiden markkinaosuuksia erityisesti niillä kolmansien maiden markkinoilla, joilla on suurimmat kasvumahdollisuudet; ja

e) edistää normaalien markkinaolosuhteiden palauttamista unionissa silloin kun markkinoilla on vakavia häiriöitä, kuluttajien luottamus on menetetty tai esiintyy muita vastaavia ongelmia.

▼B

2. Menekinedistämis- ja tiedotustoimenpiteiden on täydennettävä asianomaisen tuottajaorganisaation toimintaohjelmassaan parhaillaan soveltamia menekinedistämis- ja tiedotustoimia, jotka eivät liity kriisinehkäisyyn ja -hallintaan.

15 artikla

Markkinoilta poistettujen tuotteiden kaupan pitämistä koskevat vaatimukset

1. Markkinoilta poistetun tuotteen on täytettävä täytäntöönpanoasetuksen (EU) N:o 543/2011 II osastossa tarkoitetut kyseisen tuotteen kaupan pitämisen vaatimukset tuotteiden tarjontamuotoa ja merkitsemistä koskevia säännöksiä lukuun ottamatta. Jos tuotteet poistetaan markkinoilta irtotavarana, on täytettävä II luokalle asetetut vähimmäisvaatimukset.

Asianomaisissa vaatimuksissa määriteltyjen minituotteiden on kuitenkin oltava sovellettavien kaupan pitämistä koskevien vaatimusten mukaisia, tuotteen tarjontamuotoa ja merkitsemistä koskevat säännökset mukaan luettuina.

2. Jos tuotteelle ei ole vahvistettu kaupan pitämisen vaatimuksia, sen on täytettävä liitteessä III esitetyt vähimmäisvaatimukset. Jäsenvaltiot voivat vahvistaa näitä vähimmäisvaatimuksia täydentäviä sääntöjä.

16 artikla

Kuljetuskustannukset ilmaisjakelun yhteydessä

1. Kaikkien markkinoilta poistettujen tuotteiden maakuljetuksiin ilmaisjakelua varten liittyvät kustannukset ovat toimintaohjelmassa tukikelpoisia liitteessä IV esitettyjen, markkinoiltapoistopaikan ja toimituspaikan välisen etäisyyden mukaan vahvistettujen yksikkökustannusten perusteella.

Merikuljetusten osalta jäsenvaltioiden on määriteltävä markkinoiltapoistopaikan ja lopullisen toimituspaikan välinen etäisyys. Korvaus ei voi ylittää maakuljetuksesta syntyviä kustannuksia käytettäessä lastauspaikan ja lopullisen toimituspaikan välistä lyhintä reittiä, jos maakuljetus olisi mahdollinen. Liitteessä IV esitettyihin määriin sovelletaan korjauskerrointa 0,6.

Yhdistetyn kuljetuksen osalta kustannukset lasketaan lisäämällä maakuljetuksen matkaa vastaaviin kustannuksiin 60 prosenttia lisäkustannuksesta, joka olisi syntynyt, jos koko kuljetusmatka olisi toteutettu maakuljetuksena, liitteen IV mukaisesti.

2. Kuljetuskustannukset maksetaan osapuolelle, jolle kulut kyseisestä kuljetuksesta ovat tosiasiallisesti aiheutuneet.

Niiden maksamisen edellytyksenä on sellaisten tositteiden esittäminen, joista käyvät ilmi erityisesti

a) tuensaajaorganisaatioiden nimet;

b) kyseisten tuotteiden määrä;

c) haltuunotto tuensaajaorganisaatioiden toimesta ja käytetyt kuljetusvälineet; ja

d) markkinoiltapoistopaikan ja toimituspaikan välinen etäisyys.

17 artikla

Lajittelu- ja pakkauskustannukset ilmaisjakelun yhteydessä

▼M2

1. Markkinoilta poistettujen hedelmien ja vihannesten lajittelusta ja pakkaamisesta ilmaisjakelua varten aiheutuvat kustannukset ovat toimintaohjelmissa tukikelpoisia, paitsi jos hedelmien ja vihannesten ilmaisjakelu tapahtuu jalostuksen jälkeen. Nettopainoltaan alle 25 kilogramman pakkauksissa olevien tuotteiden osalta nämä kustannukset eivät saa ylittää liitteessä V vahvistettuja määriä.

▼B

2. Ilmaisjakeluun tarkoitettujen tuotteiden pakkauksissa on oltava Euroopan unionin tunnus sekä yksi tai useampi liitteessä VI esitetyistä maininnoista.

3. Lajittelu- ja pakkauskustannukset maksetaan kyseiset toimet toteuttaneille tuottajaorganisaatioille.

Niiden maksamisen edellytyksenä on sellaisten tositteiden esittäminen, joista käyvät ilmi erityisesti

a) tuensaajaorganisaatioiden nimet;

b) kyseisten tuotteiden määrä; ja

c) haltuunotto tuensaajaorganisaatioiden toimesta; tarjontamuoto on mainittava.

▼M1 —————

▼B







IV LUKU

TIEDOT, RAPORTIT JA TARKASTUKSET







1 JAKSO

Tiedot ja raportit

▼M1

21 artikla

Tuottajaryhmien, tuottajaorganisaatioiden ja tuottajaorganisaatioiden yhteenliittymien antamat tiedot ja esittämät vuosiraportit ja jäsenvaltioiden vuosiraportit

Jäsenvaltion toimivaltaisen viranomaisen pyynnöstä tuottajaryhmien, jotka on muodostettu asetuksen (EY) N:o 1234/2007 125 e artiklan nojalla, sekä hyväksyttyjen tuottajaorganisaatioiden, tuottajaorganisaatioiden yhteenliittymien, tuottajaorganisaatioiden kansainvälisten yhteenliittymien ja tuottajaryhmien on ilmoitettava kaikki delegoidun asetuksen (EU) 2017/891 54 artiklan b alakohdassa tarkoitetun vuosiraportin laatimiseksi tarvittavat tiedot.Vuosiraportin rakenne esitetään tämän asetuksen liitteessä II.

Jäsenvaltion on toteutettava tarvittavat toimenpiteet tietojen keräämiseksi sellaisten tuottajaorganisaatioiden, jotka eivät ole esittäneet toimintaohjelmaa, jäsenten lukumäärästä sekä niiden kaupan pidetyn tuotannon määrästä ja arvosta. Asetuksen (EU) N:o 1305/2013 27 artiklassa tarkoitettuja tuottajaorganisaatioita ja -ryhmiä on pyydettävä ilmoittamaan jäsenten lukumäärä sekä kaupan pidetyn tuotannon määrä ja arvo.

▼B







2 JAKSO

Tarkastukset

22 artikla

Yksilöllisen tunnistuksen järjestelmä

Jäsenvaltioiden on varmistettava, että tuottajaorganisaatioihin, tuottajaorganisaatioiden yhteenliittymiin ja asetuksen (EY) N:o 1234/2007 125 e nojalla muodostettuihin tuottajaryhmiin sovelletaan niiden tukihakemusten osalta yksilöllisen tunnistuksen järjestelmää. Tunnistusjärjestelmän on oltava yhteensopiva asetuksen (EU) N:o 1306/2013 73 artiklassa tarkoitetun tuensaajien tunnistamisjärjestelmän kanssa.

23 artikla

Hakumenettelyt

Jäsenvaltioiden on säädettävä tukihakemusten, hyväksymishakemusten, toimintaohjelmien hyväksymispyyntöjen sekä maksupyyntöjen toimittamista koskevista menettelyistä, sanotun kuitenkaan rajoittamatta 9, 24 ja 25 artiklan soveltamista.

24 artikla

Hyväksynnän myöntäminen

1. Ennen hyväksynnän myöntämistä tuottajaorganisaatiolle tai tuottajaorganisaatioiden yhteenliittymälle asetuksen (EU) N:o 1308/2013 154 artiklan 4 kohdan a alakohdan tai 156 artiklan 1 kohdan nojalla, jäsenvaltioiden on tehtävä tuottajaorganisaation tai tuottajaorganisaatioiden yhteenliittymän osalta hallinnollisia ja paikalla tehtäviä tarkastuksia hyväksymisedellytysten täyttymisen tarkistamiseksi.

2. Jäsenvaltioiden on tehtävä hyväksymisedellytyksiin liittyviä hallinnollisia ja paikalla tehtäviä tarkastuksia kaikkien hyväksynnän saaneiden tuottajaorganisaatioiden tai tuottajaorganisaatioiden yhteenliittymien osalta vähintään joka viides vuosi myös, vaikka asianomaiset tuottajaorganisaatiot tai tuottajaorganisaatioiden yhteenliittymät eivät toteuttaisi toiminta-ohjelmaa.

25 artikla

Toimintaohjelmien ja niiden muutosten hyväksyminen

1. Ennen toimintaohjelman hyväksymistä delegoidun asetuksen (EU) 2017/891 33 artiklan mukaisesti jäsenvaltioiden on tarkastettava kaikin soveltuvin keinoin, paikalla tehtävä tarkastus mukaan luettuna, hyväksyttäväksi esitetty toimintaohjelma ja tapauksen mukaan muutospyyntö. Tarkastukset koskevat erityisesti a) 4 artiklan 1 kohdan a, b ja e alakohdassa tarkoitettujen, toimintaohjelmaluonnoksessa ilmoitettavien tietojen paikkansapitävyyttä; b) sitä, onko ohjelma asetuksen (EU) N:o 1308/2013 33 artiklan sekä kansallisen strategian ja kansallisen säännöstön mukainen; c) toimien ja ehdotettujen menojen tukikelpoisuutta; ja d) ohjelman johdonmukaisuutta ja teknistä laatua sekä sitä, ovatko arviot, tukisuunnitelma ja täytäntöönpanosuunnitelma perusteltuja.

2. Edellä 1 kohdassa tarkoitetuilla tarkastuksilla tarkistetaan, ovatko a) tavoitteet mitattavissa, voidaanko niitä seurata ja voidaanko ne saavuttaa ehdotetuilla toimilla; ja b) toimet, joille tukea haetaan, sovellettavien kansallisten ja unionin lakien, erityisesti valtiontukea, maaseudun kehittämistä ja menekinedistämistä koskevien ohjelmien, sekä kansallisella lainsäädännöllä tai kansallisella strategialla vahvistettujen pakollisten vaatimusten mukaisia.

26 artikla

Hallinnolliset tarkastukset

1. Hallinnollisiin tarkastuksiin liittyvissä menettelyissä on vaadittava, että toteutetut toimet, tarkastustulokset ja poikkeavuuksien vuoksi toteutetut toimenpiteet kirjataan.

2. Ennen tuen myöntämistä jäsenvaltioiden on tehtävä hallinnolliset tarkastukset kaikille tukihakemuksille.

3. Tukihakemuksille tehtäviin hallinnollisiin tarkastuksiin on sisällyttävä tapauksen mukaan tarkistukset seuraavasti: a) toimintaohjelman täytäntöönpanoa koskeva vuosiraportti, joka toimitetaan yhdessä tukihakemuksen kanssa; b) kaupan pidetyn tuotannon arvo, maksuosuudet toimintarahastoon ja toteutuneet menot; c) ilmoitettujen menojen vastaavuus toimitettujen tuotteiden ja palvelujen kanssa; d) toteutettujen toimien yhdenmukaisuus hyväksyttyyn toimintaohjelmaan sisältyvien toimien kanssa; ja e) määrättyjen rahallisten tai muiden rajojen ja enimmäismäärien noudattaminen.

4. Toimintaohjelmassa toteutuneen menon tueksi on esitettävä maksutosite. Laskujen on oltava tuottajaorganisaation, tuottajaorganisaatioiden yhteenliittymän taikka delegoidun asetuksen (EU) 2017/891 22 artiklan 8 kohdassa tarkoitetun 90 prosentin vaatimuksen täyttävän tytäryrityksen tai jäsenvaltion luvalla yhden tai useamman sen tuottajajäsenen nimiin kirjoitettuja. Delegoidun asetuksen (EU) 2017/891 liitteessä III olevassa 2 kohdassa tarkoitettuihin henkilöstökustannuksiin liittyvien laskujen on kuitenkin oltava tuottajaorganisaation, tuottajaorganisaatioiden yhteenliittymän, mainitun delegoidun asetuksen 22 artiklan 8 kohdassa tarkoitetun 90 prosentin vaatimuksen täyttävän tytäryrityksen tai jäsenvaltion luvalla osuuskunnan, joka on tuottajaorganisaation jäsen, nimiin kirjoitettuja.

27 artikla

Vuotuisia tukihakemuksia koskevat paikalla tehtävät tarkastukset

1. Jäsenvaltioiden on tehtävä hyväksymisedellytysten tai 9 artiklan 1 kohdassa tarkoitettujen tuen tai sen loppuosan myöntämisedellytysten täyttymisen varmistamiseksi tuottajaorganisaatioiden, tuottajaorganisaatioiden yhteenliittymien ja tapauksen mukaan tuottajaorganisaatioiden tytäryritysten toimitiloissa tarkastuksia, joiden on täydennettävä hallinnollisia tarkastuksia.

2. Paikalla tehtävien tarkastusten on liityttävä otokseen, joka käsittää vähintään 30 prosenttia kunakin vuonna haetun tuen kokonaismäärästä. Jokaiseen toimintaohjelmaa toteuttavaan tuottajaorganisaatioon tai tuottajaorganisaatioiden yhteenliittymään on kohdistettava tarkastuskäynti vähintään kolmen vuoden välein.

3. Jäsenvaltioiden on määritettävä tarkastettavat tuottajaorganisaatiot käyttäen perustana riskianalyysiä, jossa on otettava huomioon seuraavat perusteet: a) tuen määrä; b) edellisten vuosien aikana tehtyjen tarkastusten tulokset; c) satunnaisuustekijä; ja d) muut jäsenvaltioiden määrittämät muuttujat.

4. Paikalla tehtävistä tarkastuksista voidaan antaa ennakkoilmoitus edellyttäen, ettei tarkastuksen tavoite vaarannu.

5. Paikalla tehtävien tarkastusten on katettava kaikki sellaiset tuottajaorganisaation tai tuottajaorganisaatioiden yhteenliittymän, sen jäsenten tai tapauksen mukaan tytäryritysten sitoumukset ja velvoitteet, jotka on mahdollista tarkastaa tarkastuskäynnin aikana ja joita ei voitu tarkastaa hallinnollisten tarkastusten yhteydessä. Paikalla tehtävissä tarkastuksissa on tarkastettava erityisesti a) hyväksymisedellytysten noudattaminen asianomaisena vuonna; b) toimien toteutus ja niiden yhdenmukaisuus hyväksytyn toimintaohjelman kanssa; c) soveltuvan toimien määrän osalta se, ovatko menot unionin oikeuden mukaisia ja vastaavatko ne siinä asetettuja määräaikoja; d) toimintarahaston käyttö, ennakkomaksua tai osittaista maksua koskevissa maksupyynnöissä ilmoitetut menot mukaan luettuina, kaupan pidetyn tuotannon arvo, toimintarahastoon liittyvät maksuosuudet sekä ilmoitetut menot, jotka ilmenevät kirjapitoasiakirjoista tai muista vastaavista asiakirjoista; e) tuotteiden toimitus täysimääräisesti asianomaisten jäsenten toimesta, palvelujen toimitus ja ilmoitettujen menojen todenmukaisuus; ja f) 30 artiklassa tarkoitetut toisen tason tarkastukset, jotka koskevat markkinoiltapoistoon, raakana korjaamiseen ja korjaamatta jättämiseen liittyviä menoja.

6. Kaupan pidetyn tuotannon arvo on tarkistettava liikekirjanpidosta, joka on tarkastettu ja varmennettu kansallisen lainsäädännön mukaisesti.

Tätä tarkoitusta varten jäsenvaltiot voivat päättää, että kaupan pidetyn tuotannon arvoa koskeva ilmoitus on varmennettava samalla tavoin kuin liikekirjanpidon tiedot.

Kaupan pidetyn tuotannon arvoa koskeva ilmoitus voidaan tarkastaa ennen asianomaisen tukihakemuksen jättämistä, mutta tarkastus on tehtävä viimeistään ennen tuen maksamista.

7. Paikalla tehtäviin tarkastuksiin on poikkeuksellisia olosuhteita lukuun ottamatta sisällyttävä toimen toteuttamispaikkaan tai, jos toimi on aineeton, toimen suorittajaan kohdistuva tarkastuskäynti. Erityisesti on edellä 2 kohdassa tarkoitettuun otokseen kuuluvien tuottajaorganisaatioiden jäsenten yksittäisillä tiloilla toteutettavien toimien osalta tehtävä ainakin yksi tarkastuskäynti niiden täytäntöönpanon todentamiseksi.

Jäsenvaltiot voivat kuitenkin päättää olla tekemättä tarkastuskäyntejä pienten toimien yhteydessä tai jos ne katsovat, että riski tuen saannin edellytysten noudattamatta jättämisestä tai toimen toteuttamatta jättämisestä on pieni. Asianomainen päätös ja sen perustelut on kirjattava. Tähän kohtaan sovelletaan 3 kohdassa esitettyjä riskianalyysin perusteita soveltuvin osin.

8. Ainoastaan ne tarkastukset, jotka täyttävät kaikki tämän artiklan vaatimukset, voidaan ottaa huomioon 2 kohdassa mainitun tarkastusprosentin saavuttamista arvioitaessa.

9. Paikalla tehtävien tarkastusten tulokset on arvioitava sen selvittämiseksi, koskevatko mahdolliset ongelmat koko järjestelmää, jolloin niitä saattaa esiintyä muiden vastaavien toimenpiteiden, tuensaajien tai elinten yhteydessä. Arvioinnissa on määriteltävä myös tällaisten tilanteiden syyt, mahdollinen lisätutkimusten tarve ja suositukset ennaltaehkäiseviksi tai korjaaviksi toimiksi.

Jos tarkastuksissa paljastuu merkittäviä sääntöjenvastaisuuksia jonkin alueen, alueen jonkin osan tai tietyn tuottajaorganisaation tai tuottajaorganisaatioiden yhteenliittymän osalta, jäsenvaltion on suoritettava lisätarkastuksia saman vuoden aikana ja korotettava seuraavana vuonna tarkastettavien vastaavien hakemusten prosenttiosuutta.

28 artikla

Paikalla tehtäviä tarkastuksia koskevat raportit

1. Jokaisesta paikalla tehtävästä tarkastuksesta on laadittava yksityiskohtainen raportti, jossa esitetään ainakin seuraavat tiedot: a) tarkastettu tukijärjestelmä ja -hakemus; b) läsnä olleiden henkilöiden nimet ja tehtävät; c) tarkastetut toimet, toimenpiteet ja asiakirjat, mukaan luettuina kirjausketju ja tarkistetut tositteet; ja d) tarkastuksen tulokset.

2. Tuottajaorganisaation tai tuottajaorganisaatioiden yhteenliittymän edustajalle on annettava mahdollisuus allekirjoittaa raportti, jotta hän voi todistaa olleensa läsnä tarkastuksessa ja esittää huomautuksensa. Jos todetaan sääntöjenvastaisuuksia, tuensaajalle on annettava jäljennös raportista.

29 artikla

Markkinoiltapoistotoimia koskevat ensimmäisen tason tarkastukset

1. Jäsenvaltioiden on tehtävä jokaisessa tuottajaorganisaatiossa markkinoiltapoistotoimia koskevia ensimmäisen tason tarkastuksia, joihin kuuluvat markkinoilta poistettujen tuotteiden asiakirja- ja tunnistustarkastus ja sitä tukeva painon fyysinen tarkastus sekä 15 artiklan noudattamista koskeva tarkastus täytäntöönpanoasetuksen (EU) N:o 543/2011 II osaston II luvussa säädettyjen menettelyjen mukaisesti. Tarkastus on tehtävä delegoidun asetuksen (EU) 2017/891 44 artiklan 1 kohdassa säädetyn ilmoituksen vastaanottamisen jälkeen saman artiklan 2 kohdassa säädetyissä määräajoissa.

2. Ensimmäisen tason tarkastusten on katettava 100 prosenttia markkinoilta poistettujen tuotteiden määrästä. Kyseisen tarkastuksen lopussa on markkinoilta muutoin kuin ilmaisjakelua varten poistetut tuotteet denaturoitava tai toimitettava jalostusteollisuudelle toimivaltaisten viranomaisten valvonnassa ja jäsenvaltion delegoidun asetuksen (EU) 2017/891 46 artiklan mukaisesti vahvistamin edellytyksin.

3. Poiketen siitä, mitä 2 kohdassa säädetään, silloin kun tuotteet on tarkoitettu ilmaisjakeluun, jäsenvaltio voi tarkastaa kyseisessä kohdassa säädettyä pienemmän prosenttiosuuden, jonka on kuitenkin oltava vähintään 10 prosenttia tuottajaorganisaation asianomaisista määristä markkinointivuoden aikana. Tarkastus voidaan tehdä tuottajaorganisaation tiloissa tai tuotteiden vastaanottajien tiloissa. Jos tarkastuksissa ilmenee sääntöjenvastaisuuksia, jäsenvaltioiden on tehtävä lisätarkastuksia.

30 artikla

Markkinoiltapoistotoimien toisen tason tarkastukset

1. Jäsenvaltioiden on tehtävä markkinoiltapoistotoimille riskianalyysin perusteella toisen tason tarkastuksia markkinoilta poistettujen tuotteiden tuottajaorganisaation sekä niiden vastaanottajien tiloissa. Riskianalyysissä on tarkasteltava aiemmissa ensimmäisen ja toisen tason tarkastuksissa tehtyjä havaintoja sekä sitä, onko tuottajaorganisaatiolla jonkinlainen laadunvarmistusmenettely. Tätä riskianalyysiä on käytettävä perustana vahvistettaessa kunkin tuottajaorganisaation osalta, mikä toisen tason tarkastusten toistumistiheyden on vähintään oltava.

2. Edellä 1 kohdassa tarkoitetut toisen tason tarkastukset koskevat seuraavia: a) varasto- ja liikekirjanpito, jota kaikkien markkinoiltapoistotoimia asianomaisen markkinointivuoden aikana toteuttavien tuottajaorganisaatioiden on pidettävä; b) tukihakemuksissa ilmoitetut kaupan pidetyt määrät erityisesti tarkastaen varasto- ja liikekirjanpito ja laskut sekä varmistaen, että kyseiset ilmoitukset ovat yhdenmukaisia asianomaisten tuottajaorganisaatioiden kirjanpito- ja verotietojen kanssa; c) tilit, erityisesti tuottajaorganisaatioiden tukihakemuksissaan ilmoittamien nettotulojen todenmukaisuus ja mahdollisten markkinoilta poistosta aiheutuneiden kustannusten oikeasuhteisuus; ja d) tukihakemuksessa ilmoitettu markkinoilta poistettujen tuotteiden määräpaikka ja niiden denaturointi.

3. Jokaisen tarkastuksen yhteydessä on tarkastettava otos, joka edustaa vähintään viittä prosenttia tuottajaorganisaation markkinointivuoden aikana markkinoilta poistamista määristä.

4. Edellä 2 kohdan a alakohdassa tarkoitetussa varasto- ja rahoituskirjanpidossa on eriteltävä kunkin markkinoilta poistetun tuotteen määrät tonneina seuraavasti: a) tuottajaorganisaation jäsenten ja muiden tuottajaorganisaatioiden jäsenten delegoidun asetuksen (EU) 2017/891 12 artiklan 1 kohdan b ja c alakohdan mukaisesti toimittama tuotanto; b) tuottajaorganisaation toteutunut myynti eritellen tuoretuotteiden markkinoille ja jalostukseen tarkoitetut tuotteet; ja c) markkinoilta poistetut tuotteet.

5. Markkinoilta poistettujen tuotteiden määräpaikkaa koskeviin tarkastuksiin sisältyvät a) vastaanottajien varastokirjanpidon ja asianomaisten hyväntekeväisyysjärjestöjen ja laitosten kirjanpidon tarkastaminen pistokokeena sovellettaessa delegoidun asetuksen (EU) 2017/891 46 artiklan 2 kohdan toista alakohtaa; ja b) asiaankuuluvien ympäristövaatimusten noudattamista koskevat tarkastukset.

6. Jos toisen tason tarkastuksissa havaitaan sääntöjenvastaisuuksia, jäsenvaltioiden on tehtävä kyseisenä markkinointivuonna perusteellisempia toisen tason tarkastuksia ja seuraavana vuonna tihennettävä tuottajaorganisaatioiden tai tuottajaorganisaatioiden yhteenliittymien tiloissa tehtäviä toisen tason tarkastuksia.

31 artikla

Raakana korjaaminen ja korjaamatta jättäminen

1. Jäsenvaltioiden on ennen raakana korjaamista tarkastettava paikalla, että asianomaiset tuotteet eivät ole vaurioituneita ja että asianomainen viljelyala on pidetty hyvässä kunnossa. Jäsenvaltioiden on raakana korjaamisen jälkeen tarkastettava, että asianomainen ala on korjattu kokonaan ja että korjatut tuotteet on denaturoitu.

2. Jäsenvaltioiden on ennen korjaamatta jättämistä tarkastettava paikalla, että asianomainen ala on pidetty hyvässä kunnossa, että satoa ei ole jo osittain korjattu ja että tuote on hyvin kehittynyt ja olisi yleisesti ottaen laadultaan virheetön ja myyntikelpoinen.

Jäsenvaltioiden on huolehdittava siitä, että tuotanto denaturoidaan. Jos tämä ei ole mahdollista, niiden on varmistettava sadonkorjuukauden aikana yhdellä tai useammalla tarkastuskäynnillä, että satoa ei korjata.

3. Jos delegoidun asetuksen (EU) 2017/891 48 artiklan 3 kohdan toista alakohtaa sovelletaan, a) ei sovelleta tämän artiklan 2 kohdan ensimmäisessä alakohdassa säädettyä vaatimusta, jonka mukaan satoa ei saa korjata osittain; ja b) jäsenvaltioiden on varmistettava, ettei hedelmä- ja vihanneskasveja, joiden osalta on toteutettu korjaamatta jättämistä ja raakana korjaamista koskevia toimenpiteitä, käytetä enää tuotantotarkoituksiin saman tuotantokauden aikana.

4. Asetuksen 30 artiklan 1, 2, 3 ja 6 kohtaa sovelletaan soveltuvin osin.

32 artikla

Kansainväliset tuottajaorganisaatiot

1. Jäsenvaltiolla, jossa kansainvälisen tuottajaorganisaation päätoimipaikka sijaitsee, on kokonaisvastuu toimintaohjelmaa ja toimintarahastoa koskevien tarkastusten järjestämisestä kyseisen organisaation osalta sekä hallinnollisten seuraamusten soveltamisesta silloin, kun kyseisissä tarkastuksissa ilmenee, ettei velvoitteita ole täytetty.

2. Muiden jäsenvaltioiden edellytetään tekevän delegoidun asetuksen (EU) 2017/891 14 artiklan 3 kohdan c alakohdassa tarkoitettua hallinnollista yhteistyötä, ja niiden on tehtävä tämän artiklan 1 kohdassa tarkoitetun jäsenvaltion edellyttämät hallinnolliset ja paikalla tehtävät tarkastukset ja ilmoitettava niiden tuloksista. Niiden on noudatettava 1 kohdassa tarkoitetun jäsenvaltion asettamia määräaikoja.

3. Tuottajaorganisaatioon, toimintaohjelmaan ja toimintarahastoon sovelletaan 1 kohdassa tarkoitetussa jäsenvaltiossa sovellettavia sääntöjä. Kuitenkin ympäristö- ja kasvinterveyskysymysten sekä kriisinehkäisy- ja kriisinhallintatoimenpiteiden yhteydessä sovelletaan sen jäsenvaltion sääntöjä, jossa asianomaiset toimet toteutetaan.

33 artikla

Kansainväliset tuottajaorganisaatioiden yhteenliittymät

1. Jäsenvaltiolla, jossa kansainvälisen yhteenliittymän tuottajaorganisaatiojäsenen päätoimipaikka sijaitsee, on kokonaisvastuu sen alueella toteutettavan toimintaohjelman toimiin sekä toimintarahastoon liittyvien tarkastusten järjestämisestä sekä hallinnollisten seuraamusten soveltamisesta silloin, kun kyseisissä tarkastuksissa ilmenee, ettei velvoitteita ole täytetty.

2. Edellä 1 kohdassa tarkoitetun jäsenvaltion on tehtävä tiivistä yhteistyötä sen jäsenvaltion kanssa, jossa kansainvälisen tuottajaorganisaatioiden yhteenliittymän päätoimipaikka sijaitsee ja annettava viipymättä tiedoksi tehtyjen tarkastusten tulokset ja mahdolliset sovelletut hallinnolliset seuraamukset.

▼M1

3. Jäsenvaltion, jossa tuottajaorganisaatioiden kansainvälisen yhteenliittymän kotipaikka sijaitsee, on a) kannettava kokonaisvastuu kansainvälisen yhteenliittymän tasolla toteutettavan toimintaohjelman toimiin ja kansainvälisen yhteenliittymän toimintarahastoon liittyvien tarkastusten järjestämisestä sekä hallinnollisten seuraamusten soveltamisesta silloin, kun kyseisissä tarkastuksissa ilmenee, ettei velvoitteita ole täytetty, ja b) varmistettava sen jäsenvaltion, jossa tuottajaorganisaatioiden kansainvälisen yhteenliittymän kotipaikka sijaitsee, alueen ulkopuolella toteutettavien toimintaohjelmien toimiin liittyvien tarkastusten ja maksujen koordinointi.

4. Toimintaohjelman toimien on oltava sen jäsenvaltion, jossa tukihakemus jätetään 9 artiklan 6 ja 7 kohdan mukaisesti, kansallisten sääntöjen ja kansallisen strategian mukaiset.

Ympäristö- ja kasvinterveyskysymysten sekä kriisinehkäisy- ja kriisinhallintatoimenpiteiden yhteydessä sovelletaan kuitenkin sen jäsenvaltion sääntöjä, jossa asianomaiset toimet tosiasiallisesti toteutetaan.

▼B

34 artikla

Tarkastukset

Jäsenvaltioiden on otettava käyttöön tarkastukset ja toimenpiteet, jotka ovat tarpeen asetuksen (EU) N:o 1308/2013, delegoidun asetuksen (EU) 2017/891 ja tämän asetuksen moitteettoman soveltamisen varmistamiseksi, sanotun kuitenkaan rajoittamatta tämän asetuksen tai unionin muun lainsäädännön erityissäännösten soveltamista. Tarkastusten ja toimenpiteiden on oltava tehokkaita, oikeasuhteisia ja varoittavia, jotta unionin taloudelliset edut ovat asianmukaisesti suojatut.

Jäsenvaltioiden on erityisesti varmistettava, että

a) kaikki unionin tai kansallisessa lainsäädännössä tai kansallisessa strategiassa tai kansallisessa säännöstössä vahvistetut tukikelpoisuusedellytykset voidaan tarkastaa;

b) tarkastusten tekemisestä vastaavilla jäsenvaltion toimivaltaisilla viranomaisilla on käytettävissään riittävästi henkilöstöä, joka pätevyytensä ja kokemuksensa puolesta soveltuu suorittamaan tarkastukset tehokkaasti; ja

c) säädetään tarkastuksista sen estämiseksi, ettei toimenpiteille myönnetä hedelmä- ja vihannesalalla sääntöjenvastaista kaksinkertaista rahoitusta asetuksen (EU) N:o 1308/2013 nojalla ja muiden unionin tai kansallisten järjestelmien nojalla.

35 artikla

Ilmeiset virheet

Jäsenvaltion toimivaltaisen viranomaisen tunnistamien ilmeisten virheiden tapauksissa jäsenvaltiolle asetuksen (EU) N:o 1308/2013, delegoidun asetuksen (EU) 2017/891 tai tämän asetuksen nojalla esitettyä ilmoitusta tai pyyntöä taikka mitä tahansa tukihakemusta voidaan korjata ja oikaista milloin tahansa niiden toimittamisen jälkeen, kuten asetuksen (EU) N:o 1306/2013 59 artiklan 6 kohdassa säädetään.







V LUKU

SÄÄNTÖJEN LAAJENTAMINEN

36 artikla

Maksuosuudet

Jos jäsenvaltio päättää asetuksen (EU) N:o 1308/2013 165 artiklan nojalla, että toimijoiden, jotka eivät kuulu tuottajaorganisaatioihin, tuottajaorganisaatioiden yhteenliittymiin tai toimialakohtaisiin organisaatioihin mutta joiden osalta säännöt tehdään sitoviksi, on suoritettava maksuosuus, jäsenvaltion on toimitettava komissiolle tiedot, jotka tarvitaan mainitussa artiklassa säädettyjen edellytysten täyttymisen arvioimiseksi. Niissä on esitettävä perustiedot maksuosuuden laskemista varten, sen yksikkökohtainen määrä, asianomainen toiminta ja siihen liittyvät kustannukset.

37 artikla

Sääntöjen voimassaolon jatkaminen yhtä vuotta pidemmäksi ajaksi

1. Jos päätetään hakea sääntöjen voimassaolon jatkamista yhden vuoden ylittävälle ajanjaksolle, jäsenvaltion on tarkistettava kunkin vuoden osalta, täyttyvätkö asetuksen (EU) N:o 1308/2013 164 artiklan 3 kohdassa säädetyt edustavuutta koskevat edellytykset koko jatketun voimassaoloajan.

2. Jos jäsenvaltiot toteavat, etteivät edellytykset enää täyty, niiden on välittömästi kumottava voimassaolon jatkaminen seuraavan vuoden alusta lähtien.

3. Jäsenvaltioiden on ilmoitettava komissiolle kumoamisesta viipymättä. Komissio saattaa kyseiset tiedot julkisesti saataville asianmukaisella tavalla.







VI LUKU

TULOHINTAJÄRJESTELMÄ JA TUONTITULLIT

38 artikla

Kiinteät tuontiarvot

1. Komissio vahvistaa jokaisena työpäivänä kullekin delegoidun asetuksen (EU) 2017/891 liitteessä VII olevassa A osassa luetellulle tuotteelle ja soveltamisjaksolle kunkin alkuperän osalta kiinteän tuontiarvon, joka on mainitun asetuksen 74 artiklassa tarkoitettujen edustavien hintanoteerausten painotettu keskiarvo, josta on vähennetty 100:aa kilogrammaa kohden viiden euron kiinteä määrä sekä arvotullit.

2. Jos delegoidun asetuksen (EU) 2017/891 liitteessä VII olevassa A osassa lueteltujen tuotteiden ja soveltamisjaksojen osalta vahvistetaan mainitun asetuksen 74 ja 75 artiklan ja tämän artiklan mukaisesti kiinteä tuontiarvo, komission täytäntöönpanoasetuksen (EU) 2015/2447 ( 4 ) 142 artiklassa tarkoitettua yksikköhintaa ei sovelleta. Sen korvaa 1 kohdassa tarkoitettu kiinteä tuontiarvo.

3. Jos tiettyä alkuperää olevalle tuotteelle ei ole voimassa kiinteää tuontiarvoa, sovelletaan kyseiselle tuotteelle voimassa olevien kiinteiden tuontiarvojen painotettua keskiarvoa.

4. Delegoidun asetuksen (EU) 2017/891 liitteessä VII olevassa A osassa esitettyjen soveltamisjaksojen aikana sovelletaan kiinteitä tuontiarvoja, kunnes niitä muutetaan. Niiden soveltaminen on kuitenkin lopetettava, jos komissiolle ei ole kahteen peräkkäiseen viikkoon ilmoitettu keskimääräistä edustavaa hintanoteerausta.

Jos johonkin tuotteeseen ei ensimmäisen alakohdan mukaisesti sovelleta kiinteää tuontiarvoa, kyseiseen tuotteeseen sovellettavan kiinteän tuontiarvon on oltava samansuuruinen kuin viimeisin keskimääräinen kiinteä tuontiarvo.

5. Poiketen siitä, mitä 1 kohdassa säädetään, silloin kun kiinteän tuontiarvon laskeminen ei ole ollut mahdollista, kiinteää tuontiarvoa ei sovelleta delegoidun asetuksen (EU) 2017/891 liitteessä VII olevassa A osassa lueteltujen soveltamisjaksojen ensimmäisestä päivästä alkaen.

6. Kiinteään tuontiarvoon sovellettava vaihtokurssi on Euroopan keskuspankin julkaisema viimeisin valuuttakurssi ennen sen ajanjakson viimeistä päivää, jolta hintanoteeraukset ilmoitetaan.

7. Komissio julkaisee kiinteät tuontiarvot euroina TARICin ( 5 ) kautta.







VII LUKU

LISÄTUONTITULLIT

39 artikla

Lisätuontitullin kantaminen

▼M1

1. Asetuksen (EU) N:o 1308/2013 182 artiklan 1 kohdassa tarkoitettua lisätuontitullia voidaan soveltaa tämän asetuksen liitteessä VII lueteltuihin tuotteisiin siinä lueteltuina ajanjaksoina. Lisätuontitullia on sovellettava, jos minkä tahansa vapaaseen liikkeeseen luovutetun kyseisessä liitteessä luetellun tuotteen määrä millä tahansa samassa liitteessä mainitulla soveltamisjaksolla ylittää kyseisen tuotteen käynnistysmäärän, lukuun ottamatta tapauksia, joissa tuonti ei todennäköisesti häiritse unionin markkinoita tai joissa lisätuontitullin vaikutukset eivät olisi oikeassa suhteessa asetettuihin tavoitteisiin nähden.

▼B

2. Jäsenvaltioiden on ilmoitettava komissiolle kunkin liitteessä VII luetellun tuotteen ja ajanjakson osalta tiedot määristä, jotka on luovutettu vapaaseen liikkeeseen asetuksen (EU) 2015/2447 55 artiklassa säädetyssä etuuskohteluun oikeuttavan tuonnin valvontajärjestelmässä.

3. Lisätuontitullia sovelletaan määriin, jotka on luovutettu vapaaseen liikkeeseen kyseisen tullin soveltamispäivän jälkeen edellyttäen, että a) niiden delegoidun asetuksen (EU) 2017/891 74 artiklan mukaisesti määritetty tullausarvo johtaa korkeimpien kyseisestä lähtöpaikasta tulevasta tuonnista kannettavien paljoustullien soveltamiseen; ja b) tuonti tapahtuu lisätuontitullin soveltamisjakson aikana.

40 artikla

Lisätuontitullin määrä

Edellä olevan 39 artiklan mukaisesti sovellettavan lisätuontitullin määrä on yksi kolmasosa yhteisessä tullitariffissa kyseiselle tuotteelle ilmoitetusta tullista.

Niiden tuotteiden osalta, joiden tuonnissa sovelletaan tullietuutta arvotullin muodossa, lisätuontitullin määrä on kuitenkin yksi kolmasosa kyseiseen tuotteeseen sovellettavasta paljoustullista sikäli, kun 39 artiklan 2 kohtaa sovelletaan.

41 artikla

Poikkeukset lisätuontitullin soveltamisesta

1. Lisätullia ei sovelleta a) tariffikiintiössä tuotuihin tuotteisiin; b) tuotteisiin, jotka ovat lähteneet alkuperämaasta ennen lisätuontitullin soveltamista koskevan päätöksen tekemistä ja joiden mukana on alkuperämaan lastauspaikalta unionissa sijaitsevalle purkamispaikalle kuljetettaessa voimassa oleva, ennen mainitun lisätuontitullin soveltamista laadittu kuljetusasiakirja.

2. Asianomaisten osapuolten on esitettävä tulliviranomaisia tyydyttävät todisteet siitä, että 1 kohdan b alakohdassa tarkoitetut edellytykset ovat täyttyneet.

Tulliviranomaiset voivat katsoa, että tuotteet ovat lähteneet alkuperämaasta ennen lisätuontitullin soveltamispäivää, jos niille toimitetaan jokin seuraavista asiakirjoista:

a) merikuljetuksen yhteydessä konossementti, josta ilmenee, että lastaaminen on tapahtunut ennen kyseistä päivää;

b) rautatiekuljetuksen yhteydessä alkuperämaan rautatieviranomaisten ennen kyseistä päivää hyväksymä rahtikirja;

c) maantiekuljetuksen yhteydessä alkuperämaassa ennen kyseistä päivää annettu maantiekuljetussopimus tai muu kuljetusasiakirja, jos unionin passitusmenettelyn tai yhteisen passitusmenettelyn osana sovittujen kahden- tai monenvälisten järjestelyjen edellytykset täyttyvät;

d) ilmakuljetuksen yhteydessä lentorahtikirja, josta käy ilmi, että lentoyhtiö on vastaanottanut tuotteet ennen kyseistä päivää.







VIII LUKU

LOPPUSÄÄNNÖKSET

42 artikla

Voimaantulo ja soveltaminen

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I

Kestävien toimintaohjelmien kansallisen strategian rakenne ja sisältö (2 artiklassa tarkoitettu)

1. Kansallisen strategian kesto

Jäsenvaltio ilmoittaa.

2. Asetuksen (EU) N:o 1308/2013 36 artiklan 2 kohdan a ja b alakohdassa tarkoitettu tilanneanalyysi vahvuuksista, heikkouksista ja kehitysmahdollisuuksista, niiden perusteella valittu strategia ja perusteet valituille ensisijaisille toimille

2.1 Tilanneanalyysi

Kuvaus hedelmä- ja vihannesalan nykytilanteesta käyttäen määrällisiä tietoja ja tuoden esiin vahvuudet ja heikkoudet, kehityserot ja kehittämistarpeet, -puutteet ja -mahdollisuudet liitteessä II olevassa taulukossa 4.1 esitettyjen asiaankuuluvien indikaattorien perusteella. Kuvauksen tulee sisältää ainakin seuraavat seikat:

— hedelmä- ja vihannesalan suorituskyky: alan vahvuudet ja heikkoudet, kilpailukyky ja tuottajaorganisaatioiden kehityspotentiaali,

— hedelmä- ja vihannestuotannon ympäristövaikutukset (vaikutukset, paineet ja hyödyt), myös tärkeimmät suuntaukset.

2.2 Vahvuuksien ja heikkouksien perusteella valittu strategia

Kuvaus tärkeimmistä aloista, joilla toiminnan odotetaan synnyttävän eniten lisäarvoa:

— toimintaohjelmien tavoitteiden ja odotettujen tulosten merkitys kuten myös se, missä määrin ne voidaan realistisesti saavuttaa,

— strategian sisäinen johdonmukaisuus, toisiaan tukevien vuorovaikutussuhteiden esiintyminen sekä mahdolliset ristiriitaisuudet valittujen eri toimien toiminnallisten tavoitteiden välillä,

— valittujen toimien täydentävyys ja johdonmukaisuus muiden kansallisten tai alueellisten toimien ja unionin rahastoista tuettavien toimien, erityisesti maaseudun kehittämisohjelmien ja menekinedistämisohjelmien kanssa,

— odotetut tulokset ja vaikutukset suhteessa alkutilanteeseen sekä se, miten ne edistävät unionin tavoitteita.

2.3 Edellisen kansallisen strategian vaikutus (jos käytettävissä)

Kuvaus lähimenneisyydessä toteutettujen toimintaohjelmien vaikutuksista.

3. Asetuksen (EU) N:o 1308/2013 36 artiklan 2 kohdan c alakohdassa tarkoitetut toimintaohjelmien tavoitteet ja suoritusindikaattorit

Kuvaus tukikelpoisiksi valituista toimityypeistä (viitteellinen luettelo), tavoitelluista päämääristä, todennettavissa olevista tavoitteista sekä indikaattoreista, joiden avulla voidaan arvioida edistymistä tavoitteiden, tehokkuuden ja vaikuttavuuden saavuttamisessa.

3.1 Kaikkia tai useita toimityyppejä koskevat vaatimukset

Jäsenvaltioiden on varmistettava, että kaikki kansalliseen strategiaan ja kansalliseen säännöstöön sisällytetyt toimet ovat todennettavissa ja valvottavissa. Jos toimintaohjelmien toteutuksen aikana suoritetussa arvioinnissa ilmenee, että todennettavuuden ja valvottavuuden vaatimukset eivät täyty, kyseessä olevia toimia on mukautettava tai ne on poistettava. Jos tuki myönnetään kiinteiden vakiomäärien tai yksikkökustannusten vakiotaulukoiden perusteella, jäsenvaltioiden on varmistettava, että tarpeelliset laskelmat ovat asianmukaisia ja paikkansapitäviä ja että ne on laadittu ennakolta oikeudenmukaisen, tasapuolisen ja todennettavissa olevan laskentamenetelmän perusteella. Ympäristötoimien on oltava asetuksen (EU) N:o 1308/2013 33 artiklan 5 kohdassa esitettyjen vaatimusten mukaisia.

Jäsenvaltioiden on toteutettava suojatoimenpiteitä, annettava määräyksiä ja tehtävä tarkastuksia, joilla varmistetaan, ettei tukikelpoisiksi valittuja toimia tueta myös muiden soveltuvien yhteisen maatalouspolitiikan välineiden, kuten maaseudun kehittämisohjelmien tai menekinedistämisohjelmien, tai muiden kansallisten tai alueellisten ohjelmien kautta. Asetuksen (EU) N:o 1308/2013 33 artiklan 6 kohdan mukaisesti on otettu käyttöön tehokkaat järjestelyt ympäristön suojaamiseksi toimintaohjelmasta rahoitettavien investointien mahdollisesti aiheuttamilta kasvavilta paineilta, ja mainitun asetuksen 36 artiklan 1 kohdan mukaisesti vahvistetut kelpoisuusperusteet, joilla varmistetaan, että toimintaohjelmista rahoitettavat yksittäisten tilojen investoinnit ovat Euroopan unionin toiminnasta tehdyn sopimuksen 191 artiklassa ja seitsemännessä ympäristöä koskevassa unionin toimintaohjelmassa vahvistettujen tavoitteiden mukaisia.

3.2 Erityistiedot niiden toimityyppien osalta, joilla pyritään saavuttamaan asetuksen (EU) N:o 1308/2013 33 artiklan 1 kohdassa asetetut tai siinä tarkoitetut tavoitteet (täytetään vain valittujen toimien tyyppien osalta)

3.2.1 Käyttöomaisuuden hankinta

— tukikelpoiset investointityypit,

— muut tukikelpoiset hankintamuodot, kuten vuokraus ja leasing,

— yksityiskohtaiset tiedot tukikelpoisuusedellytyksistä.

3.2.2 Muut toimet

— tukikelpoisten toimityyppien kuvaus,

— yksityiskohtaiset tiedot tukikelpoisuusedellytyksistä.

4. Toimivaltaisten viranomaisten ja vastuuelinten nimeäminen

Jäsenvaltion nimeämä kansallinen viranomainen, joka on vastuussa kansallisen strategian hallinnosta, seurannasta ja arvioinnista.

5. Seuranta- ja arviointijärjestelmien kuvaus

Kansallisen strategian suoritusindikaattoreina on käytettävä indikaattoreita, joista säädetään 4 artiklassa ja jotka luetellaan liitteessä II olevassa taulukossa 4.1. Kansallisessa strategiassa on tarvittaessa määriteltävä lisäindikaattoreita, jotka vastaavat kansallisiin toimintaohjelmiin liittyviä kansallisia tai alueellisia tarpeita, olosuhteita ja tavoitteita.

5.1 Asetuksen (EU) N:o 1308/2013 36 artiklan 2 kohdan d alakohdassa tarkoitettu toimintaohjelmien arviointi ja e alakohdassa tarkoitetut tuottajaorganisaatioiden raportointivelvollisuudet

Kuvaus toimintaohjelmien seuranta- ja arviointivaatimuksista ja -menettelyistä, tuottajaorganisaatioiden raportointivelvollisuudet mukaan luettuina.

5.2 Kansallisen strategian seuranta ja arviointi

Kuvaus kansallisen strategian seuranta- ja arviointivaatimuksista ja -menettelyistä.









LIITE II

Vuosiraportti – A-osa

VUOSIRAPORTIN RAKENNE – A-OSA

Jäsenvaltioiden toimivaltaisten viranomaisten on toimitettava Euroopan komissiolle vuosittain raportti viimeistään raportointivuotta seuraavan kalenterivuoden 15 päivänä marraskuuta. Nämä lomakkeet muodostavat kyseisen vuosiraportin A-osan.

Lomakkeet perustuvat komission delegoidun asetuksen (EU) 2017/891, joka koskee asetuksen (EU) N:o 1308/2013 täydentämisestä hedelmä- ja vihannesalan sekä hedelmä- ja vihannesjalostealan osalta, 54 artiklan b alakohdassa ja liitteessä V esitettyihin raportointivaatimuksiin.

1. Hallinnolliset tiedot







Taulukko 1.1. Muutokset kansalliseen lainsäädäntöön, joka on annettu asetuksen (EU) N:o 1308/2013 I osaston II luvun 3 jakson ja II osaston III luvun 1, 2 ja 3 jakson täytäntöönpanemiseksi (hedelmä- ja vihannesalalla) Taulukko 1.2 Muutokset toimintaohjelmiin sovellettavaan kestävien toimintaohjelmien kansalliseen strategiaan

2. Tuottajaorganisaatioita, kansainvälisiä tuottajaorganisaatioita, tuottajaorganisaatioiden yhteenliittymiä, tuottajaorganisaatioiden kansainvälisiä yhteenliittymiä ja tuottajaryhmiä koskevat tiedot







Taulukko 2.1. Tuottajaorganisaatiot Taulukko 2.2. Kansainväliset tuottajaorganisaatiot Taulukko 2.3. Tuottajaorganisaatioiden yhteenliittymät Taulukko 2.4. Tuottajaorganisaatioiden kansainväliset yhteenliittymät Taulukko 2.5. Tuottajaryhmät

3. Menoihin liittyvät tiedot







Taulukko 3.1. Tuottajaorganisaatioihin, kansainvälisiin tuottajaorganisaatioihin, tuottajaorganisaatioiden yhteenliittymiin ja tuottajaorganisaatioiden kansainvälisiin yhteenliittymiin liittyvät menot Taulukko 3.2. Tuottajaorganisaatioiden, kansainvälisten tuottajaorganisaatioiden, tuottajaorganisaatioiden yhteenliittymien ja tuottajaorganisaatioiden kansainvälisten yhteenliittymien toimintaohjelmista tosiasiallisesti aiheutuneet menot yhteensä Taulukko 3.3. Tuottajaryhmille aiheutuneet menot yhteensä Taulukko 3.4. Markkinoiltapoistot

4. Toimintaohjelmien/hyväksymissuunnitelmien seuranta







Taulukko 4.1. Tuottajaorganisaatioita, kansainvälisiä tuottajaorganisaatioita, tuottajaorganisaatioiden yhteenliittymiä ja tuottajaorganisaatioiden kansainvälisiä yhteenliittymiä koskevat indikaattorit Taulukko 4.2. Tuottajaryhmiä koskevat indikaattorit

Selitykset

Lyhenteet







Yhteinen markkinajärjestely YMJ Tuottajaryhmä TR Tuottajaorganisaatio TO Kansainvälinen tuottajaorganisaatio KTO Tuottajaorganisaatioiden yhteenliittymä TYL Tuottajaorganisaatioiden kansainvälinen yhteenliittymä TOKYL Toimintarahasto TRA Toimintaohjelma TOH Kaupan pidetyn tuotannon arvo KPTA Jäsenvaltio JV

Maakoodit







Maan omakielinen nimi Maan suomenkielinen nimi Koodi Belgique/België Belgia BE България (*1) Bulgaria BG Česká republika Tšekki CZ Danmark Tanska DK Deutschland Saksa DE Eesti Viro EE Éire/Ireland Irlanti IE Ελλάδα (*1) Kreikka EL España Espanja ES France Ranska FR Italia Italia IT Κύπρος (*1) Kypros CY Latvija Latvia LV Lietuva Liettua LT Luxembourg Luxemburg LU Magyarország Unkari HU Malta Malta MT Nederland Alankomaat NL Österreich Itävalta AT Polska Puola PL Portugal Portugali PT Republika Hrvatska Kroatia HR România Romania RO Slovenija Slovenia SI Slovensko Slovenia SK Suomi/Finland Suomi FI Sverige Ruotsi SE United Kingdom Yhdistynyt kuningaskunta UK ( *1 ) Translitterointi latinalaisin aakkosin: България = Bulgaria; Ελλάδα = Elláda; Κύπρος = Kýpros.

Aluekoodit







Vlaams Gewest BE2 Région Wallonne BE3

Jos jäsenvaltio katsoo asianmukaiseksi esittää alueellisen jaottelun, se voi merkitä asianomaisen alueen kunkin osion kansilehdelle ja kunkin taulukon alkuun.

Tuottajaorganisaatioiden, kansainvälisten tuottajaorganisaatioiden, tuottajaorganisaatioiden yhteenliittymien, tuottajaorganisaatioiden kansainvälisten yhteenliittymien ja tuottajaryhmien tunnistenumerot (ID)

Jokaisella tuottajaorganisaatiolla, kansainvälisellä tuottajaorganisaatiolla, tuottajaorganisaatioiden yhteenliittymällä, tuottajaorganisaatioiden kansainvälisellä yhteenliittymällä ja tuottajaryhmällä on AINUTLAATUINEN tunnistenumeronsa. Jos tuottajaorganisaation, kansainvälisen tuottajaorganisaation, tuottajaorganisaatioiden yhteenliittymän, tuottajaorganisaatioiden kansainvälisen yhteenliittymän tai tuottajaryhmän hyväksyntä peruutetaan, sen tunnistenumeroa ei saa käyttää uudelleen.

Rahallinen arvo

Kaikki rahalliset arvot on ilmaistava euroina lukuun ottamatta niitä jäsenvaltioita, joilla on kansallinen valuutta. Taulukoiden alussa on kohta kansallisen valuutan merkitsemiseksi.







Valuutta

Tähän kohtaan merkitään kansallisen valuutan koodi.







KOODI Euro EUR Englannin punta GBP

Yhteystiedot







Jäsenvaltio: Vuosi: Alue:







Organisaatio Nimi Postiosoite Yhteyshenkilö 1 Sukunimi Etunimi Ammattinimike Sähköposti Työpuhelin Työfaksi Yhteyshenkilö 2 Sukunimi Etunimi Ammattinimike Sähköposti Työpuhelin Työfaksi

Vuosiraportti – A-osa







Jäsenvaltio: Vuosi: Alue:

1 JAKSO

HALLINNOLLISET TIEDOT







Taulukko 1.1. Muutokset kansalliseen lainsäädäntöön, joka on annettu asetuksen (EU) N:o 1308/2013 I osaston II luvun 3 jakson täytäntöönpanemiseksi (hedelmä- ja vihannesalalla) Kansallinen lainsäädäntö Nimike Julkaisu jäsenvaltion virallisessa lehdessä Hyperlinkki







Taulukko 1.2 Muutokset toimintaohjelmiin sovellettavaan kestävien toimintaohjelmien kansalliseen strategiaan Kansallinen strategia Kansallisen strategian muutokset (1) Hyperlinkki ( 1 ) Yhteenveto kansalliseen strategiaan raportointivuonna tehdyistä muutoksista.

Vuosiraportti – A-osa







Jäsenvaltio: Vuosi: Alue:

2 JAKSO

TUOTTAJAORGANISAATIOITA, KANSAINVÄLISIÄ TUOTTAJAORGANISAATIOITA, TUOTTAJAORGANISAATIOIDEN YHTEENLIITTYMIÄ, TUOTTAJAORGANISAATIOIDEN KANSAINVÄLISIÄ YHTEENLIITTYMIÄ JA TUOTTAJARYHMIÄ KOSKEVAT TIEDOT







Taulukko 2.1. Tuottajaorganisaatiot Hyväksyttyjen tuottajaorganisaatioiden kokonaismäärä Tuottajaorganisaatioiden, joiden hyväksyntä on keskeytetty, kokonaismäärä Tuottajaorganisaatioiden, joiden hyväksyntä on peruutettu, kokonaismäärä Tuottajaorganisaatioiden, jotka ovat yhteensulautuneet yhteen tai useampaan tuottajaorganisaatioon, tuottajaorganisaatioiden yhteenliittymään, kansainväliseen tuottajaorganisaatioon tai tuottajaorganisaatioiden kansainväliseen yhteenliittymään, kokonaismäärä Asianomaisten tuottajaorganisaatioiden kokonaismäärä Uusien tuottajaorganisaatioiden, tuottajaorganisaatioiden yhteenliittymien, kansainvälisten tuottajaorganisaatioiden ja tuottajaorganisaatioiden kansainvälisten yhteenliittymien kokonaismäärä Uudet tunnistenumerot Tuottajaorganisaatioiden jäsenten lukumäärä Yhteensä Oikeushenkilöt Luonnolliset henkilöt Hedelmien ja/tai vihannesten tuottajien lukumäärä Toimintaohjelmaa toteuttavien tuottajaorganisaatioiden kokonaismäärä — hyväksytyt tuottajaorganisaatiot — tuottajaorganisaatiot, joiden hyväksyntä on keskeytetty — yhteensulautuneet tuottajaorganisaatiot Tuoretuotteiden markkinoille tarkoitettujen tuotteiden tuotannon osuus Arvo Määrä (tonnia) Jalostettaviksi tarkoitettujen tuotteiden tuotannon osuus Arvo Määrä (tonnia) Hedelmien ja vihannesten kokonaistuotantoala (ha) (*1) ( *1 ) sienet pois luettuina







Taulukko 2.2. Kansainväliset tuottajaorganisaatiot (1) Hyväksyttyjen kansainvälisten tuottajaorganisaatioiden kokonaismäärä — Jäsentuottajaorganisaatioiden lukumäärä — Luettelo jäsenvaltioista, joissa jäsentuottajaorganisaatioiden kotipaikat ovat Kansainvälisten tuottajaorganisaatioiden, joiden hyväksyntä on keskeytetty, kokonaismäärä — Jäsentuottajaorganisaatioiden lukumäärä — Luettelo jäsenvaltioista, joissa jäsentuottajaorganisaatioiden kotipaikat ovat Kansainvälisten tuottajaorganisaatioiden, joiden hyväksyntä on peruutettu, kokonaismäärä — Jäsentuottajaorganisaatioiden lukumäärä — Luettelo jäsenvaltioista, joissa jäsentuottajaorganisaatioiden kotipaikat ovat Kansainvälisten tuottajaorganisaatioiden, jotka ovat yhteensulautuneet yhteen tai useampaan kansainväliseen tuottajaorganisaatioon tai tuottajaorganisaatioiden kansainväliseen yhteenliittymään, kokonaismäärä Asianomaisten kansainvälisten tuottajaorganisaatioiden kokonaismäärä Uusien kansainvälisten tuottajaorganisaatioiden ja tuottajaorganisaatioiden kansainvälisten yhteenliittymien kokonaismäärä Uudet tunnistenumerot Kansainvälisten tuottajaorganisaatioiden jäsenten lukumäärä Yhteensä Oikeushenkilöt Luonnolliset henkilöt Hedelmien ja/tai vihannesten tuottajien lukumäärä Toimintaohjelmaa toteuttavien kansainvälisten tuottajaorganisaatioiden kokonaismäärä — hyväksytyt kansainväliset tuottajaorganisaatiot joilla kokonainen toimintaohjelma joilla osittainen toimintaohjelma — kansainväliset tuottajaorganisaatiot, joiden hyväksyntä on keskeytetty joilla kokonainen toimintaohjelma joilla osittainen toimintaohjelma — yhteensulautuneet kansainväliset tuottajaorganisaatiot joilla kokonainen toimintaohjelma joilla osittainen toimintaohjelma Tuoretuotteiden markkinoille tarkoitettujen tuotteiden tuotannon osuus Arvo Määrä (tonnia) Jalostettaviksi tarkoitettujen tuotteiden tuotannon osuus Arvo Määrä (tonnia) Hedelmien ja vihannesten kokonaistuotantoala (ha) (*1) ( 1 ) Tämä taulukko viittaa jäsenvaltioihin, joissa kansainvälisten tuottajaorganisaatioiden kotipaikat ovat.

Kokonaisala viittaa kansainvälisten tuottajaorganisaatioiden jäsenten eli tuottajaorganisaatioiden, kansainvälisten tuottajaorganisaatioiden jäsentuottajaorganisaatioihin kuuluvien viljelijöiden ja kansainvälisten tuottajaorganisaatioiden jäsenviljelijöiden viljelyaloihin. ( *1 ) sienet pois luettuina







Taulukko 2.3. Tuottajaorganisaatioiden yhteenliittymät (1) Hyväksyttyjen tuottajaorganisaatioiden yhteenliittymien kokonaismäärä — Jäsentuottajaorganisaatioiden lukumäärä Tuottajaorganisaatioiden yhteenliittymien, joiden hyväksyntä on keskeytetty, kokonaismäärä — Jäsentuottajaorganisaatioiden lukumäärä Tuottajaorganisaatioiden yhteenliittymien, joiden hyväksyntä on peruutettu, kokonaismäärä — Jäsentuottajaorganisaatioiden lukumäärä Tuottajaorganisaatioiden yhteenliittymien, jotka ovat yhteensulautuneet yhteen tai useampaan tuottajaorganisaatioiden yhteenliittymäään tai tuottajaorganisaatioiden kansainväliseen yhteenliittymään, kokonaismäärä Asianomaisten kansainvälisten tuottajaorganisaatioiden kokonaismäärä Uusien tuottajaorganisaatioiden yhteenliittymien ja tuottajaorganisaatioiden kansainvälisten yhteenliittymien kokonaismäärä Uudet tunnistenumerot Tuottajaorganisaatioiden yhteenliittymien jäsenten lukumäärä Yhteensä Oikeushenkilöt Luonnolliset henkilöt Hedelmien ja/tai vihannesten tuottajien lukumäärä Toimintaohjelmaa toteuttavien tuottajaorganisaatioiden yhteenliittymien kokonaismäärä — hyväksytyt tuottajaorganisaatioiden yhteenliittymät joilla kokonainen toimintaohjelma joilla osittainen toimintaohjelma — tuottajaorganisaatioiden yhteenliittymät, joiden hyväksyntä on keskeytetty joilla kokonainen toimintaohjelma joilla osittainen toimintaohjelma — yhteensulautuneet tuottajaorganisaatioiden yhteenliittymät joilla kokonainen toimintaohjelma joilla osittainen toimintaohjelma Tuoretuotteiden markkinoille tarkoitettujen tuotteiden tuotannon osuus Arvo Määrä (tonnia) Jalostettaviksi tarkoitettujen tuotteiden tuotannon osuus Arvo Määrä (tonnia) Hedelmien ja vihannesten kokonaistuotantoala (ha) (*1) ( 1 ) Tämä taulukko viittaa jäsenvaltioihin, joissa tuottajaorganisaatioiden yhteenliittymien kotipaikat ovat.

Kokonaisala viittaa tuottajaorganisaatioiden yhteenliittymien jäsenten eli tuottajaorganisaatioiden ja tuottajaorganisaatioiden yhteenliittymien jäsentuottajaorganisaatioihin kuuluvien viljelijöiden viljelyaloihin. ( *1 ) sienet pois luettuina







Taulukko 2.4. Tuottajaorganisaatioiden kansainväliset yhteenliittymät (1) Hyväksyttyjen tuottajaorganisaatioiden kansainvälisten yhteenliittymien kokonaismäärä — Jäseninä olevien tuottajaorganisaatioiden / kansainvälisten tuottajaorganisaatioiden / tuottajaorganisaatioiden yhteenliittymien lukumäärä — Luettelo jäsenvaltioista, joissa jäseninä olevien tuottajaorganisaatioiden / kansainvälisten tuottajaorganisaatioiden / tuottajaorganisaatioiden yhteenliittymien kotipaikat ovat Tuottajaorganisaatioiden kansainvälisten yhteenliittymien, joiden hyväksyntä on keskeytetty, kokonaismäärä — Jäseninä olevien tuottajaorganisaatioiden / kansainvälisten tuottajaorganisaatioiden / tuottajaorganisaatioiden yhteenliittymien lukumäärä — Luettelo jäsenvaltioista, joissa jäseninä olevien tuottajaorganisaatioiden / kansainvälisten tuottajaorganisaatioiden / tuottajaorganisaatioiden yhteenliittymien kotipaikat ovat Tuottajaorganisaatioiden kansainvälisten yhteenliittymien, joiden hyväksyntä on peruutettu, kokonaismäärä — Jäseninä olevien tuottajaorganisaatioiden / kansainvälisten tuottajaorganisaatioiden / tuottajaorganisaatioiden yhteenliittymien lukumäärä — Luettelo jäsenvaltioista, joissa jäseninä olevien tuottajaorganisaatioiden / kansainvälisten tuottajaorganisaatioiden / tuottajaorganisaatioiden yhteenliittymien kotipaikat ovat Tuottajaorganisaatioiden kansainvälisten yhteenliittymien, jotka ovat yhteensulautuneet yhteen tai useampaan tuottajaorganisaatioiden kansainväliseen yhteenliittymään, kokonaismäärä Asianomaisten tuottajaorganisaatioiden kansainvälisten yhteenliittymien kokonaismäärä Uusien tuottajaorganisaatioiden kansainvälisten yhteenliittymien kokonaismäärä Uudet tunnistenumerot Tuottajaorganisaatioiden kansainvälisten yhteenliittymien jäsenten lukumäärä Yhteensä Oikeushenkilöt Luonnolliset henkilöt Hedelmien ja/tai vihannesten tuottajien lukumäärä Toimintaohjelmaa toteuttavien tuottajaorganisaatioiden kansainvälisten yhteenliittymien kokonaismäärä — hyväksytyt tuottajaorganisaatioiden kansainväliset yhteenliittymät joilla kokonainen toimintaohjelma joilla osittainen toimintaohjelma — tuottajaorganisaatioiden kansainväliset yhteenliittymät, joiden hyväksyntä on keskeytetty joilla kokonainen toimintaohjelma joilla osittainen toimintaohjelma — yhteensulautuneet tuottajaorganisaatioiden kansainväliset yhteenliittymät joilla kokonainen toimintaohjelma joilla osittainen toimintaohjelma Tuoretuotteiden markkinoille tarkoitettujen tuotteiden tuotannon osuus Arvo Määrä (tonnia) Jalostettaviksi tarkoitettujen tuotteiden tuotannon osuus Arvo Määrä (tonnia) Hedelmien ja vihannesten kokonaistuotantoala (ha) (*1) ( 1 ) Tämä taulukko viittaa jäsenvaltioihin, joissa tuottajaorganisaatioiden kansainvälisten yhteenliittymien kotipaikat ovat.

Kokonaisala viittaa tuottajaorganisaatioiden kansainvälisten yhteenliittymien jäsenten eli tuottajaorganisaatioiden ja tuottajaorganisaatioiden kansainvälisten yhteenliittymien jäsentuottajaorganisaatioihin kuuluvien viljelijöiden viljelyaloihin. ( *1 ) sienet pois luettuina







Taulukko 2.5. Tuottajaryhmät Hyväksyttyjen tuottajaryhmien kokonaismäärä Tuottajaryhmien, joiden hyväksyntä on keskeytetty, kokonaismäärä Tuottajaryhmien, joiden hyväksyntä on peruutettu, kokonaismäärä Tuottajaryhmien, joista on tullut tuottajaorganisaatioita, kokonaismäärä Tuottajaryhmien, jotka ovat yhteensulautuneet yhteen tai useampaan tuottajaryhmään, kokonaismäärä Asianomaisten tuottajaryhmien kokonaismäärä Uusien tuottajaryhmien kokonaismäärä Uudet tunnistenumerot Tuottajaryhmän jäsenten lukumäärä Yhteensä Oikeushenkilöt Luonnolliset henkilöt Hedelmien ja/tai vihannesten tuottajien lukumäärä Tuoretuotteiden markkinoille tarkoitettujen tuotteiden tuotannon osuus Arvo Määrä (tonnia) Jalostettaviksi tarkoitettujen tuotteiden tuotannon osuus Arvo Määrä (tonnia) Hedelmien ja vihannesten kokonaistuotantoala (ha) (*1) ( *1 ) sienet pois luettuina

Vuosiraportti – A-osa







Jäsenvaltio: Vuosi: Alue:

3 JAKSO

MENOJA KOSKEVAT TIEDOT







Taulukko 3.1. Tuottajaorganisaatioihin, kansainvälisiin tuottajaorganisaatioihin, tuottajaorganisaatioiden yhteenliittymiin ja tuottajaorganisaatioiden kansainvälisiin yhteenliittymiin liittyvät menot Kaikki tuottajaorganisaatiot Kaikki kansainväliset tuottajaorganisaatiot Kaikki tuottajaorganisaatioiden yhteenliittymät Kaikki tuottajaorganisaatioiden kansainväliset yhteenliittymät Toimintarahasto Hyväksytty yhteensä — Tuottajaorganisaation ja/tai tuottajaorganisaation jäsenten rahoitusosuuksien määrä — Unionin taloudellisen tuen määrä Lopullinen toimintarahasto Käytetty yhteensä — Tuottajaorganisaation jäsenten rahoitusosuuksien määrä — Unionin taloudellisen tuen määrä Kansallinen taloudellinen tuki Kansallisen taloudellisen tuen tosiasiallisesti maksettu määrä Arvio kansallisen taloudellisen tuen tosiasiallisesti maksetusta määrästä, jonka EU korvaa Luettelo asetuksen (EU) N:o 1308/2013 35 artiklan mukaisista tuensaaja-alueista Kaupan pidetyn tuotannon arvo (laskettu asetuksen (EU) 2017/891 22 artiklan mukaisesti)

(euroina tai kansallisena valuuttana)







Taulukko 3.2. Tuottajaorganisaatioiden, kansainvälisten tuottajaorganisaatioiden, tuottajaorganisaatioiden yhteenliittymien ja tuottajaorganisaatioiden kansainvälisten yhteenliittymien toimintaohjelmien tosiasialliset kokonaismenot Toimet/toimenpiteet Asetuksen (EU) N:o 2017/891 2 artiklan f ja g alakohta Tavoitteet Asetuksen (EU) N:o 1308/2013 33 artiklan 1 ja 3 kohta sekä 152 artiklan 1 kohdan c alakohta Tosiasialliset kokonaismenot (euroina tai kansallisena valuuttana) Kaikki tuottajaorganisaatiot Kaikki kansainväliset tuottajaorganisaatiot Kaikki tuottajaorganisaatioiden yhteenliittymät Kaikki tuottajaorganisaatioiden kansainväliset yhteenliittymät Investoinnit Tuotannonsuunnittelu Tuotteiden laadun parantaminen Tuotteiden kaupallisen arvon lisääminen Ympäristötoimenpiteet Kriisinehkäisy ja -hallinta Tutkimus Tutkimus ja koetuotanto Tuotannonsuunnittelu Tuotteiden laadun parantaminen Tuotteiden kaupallisen arvon lisääminen Ympäristötoimenpiteet Laatujärjestelmät (EU:n ja kansalliset) sekä laadun parantamiseen liittyvät toimenpiteet Tuotteiden laadun parantaminen Menekinedistäminen ja tiedotus Tuotteiden kaupallisen arvon lisääminen Tuotteiden menekinedistäminen Kriisinehkäisy ja -hallinta Koulutus ja parhaiden käytäntöjen vaihto Tuotannonsuunnittelu Tuotteiden laadun parantaminen Tuotteiden kaupallisen arvon lisääminen Ympäristötoimenpiteet Kriisinehkäisy ja -hallinta Neuvontapalvelut ja tekninen apu Tuotannonsuunnittelu Tuotteiden laadun parantaminen Tuotteiden kaupallisen arvon lisääminen Ympäristötoimenpiteet Luonnonmukainen tuotanto Ympäristötoimenpiteet Integroitu tuotanto Vesivarojen parempi käyttö ja hoito, veden säästäminen ja salaojitus mukaan lukien Maaperän säilyttämistoimet Toimet luonnon monimuotoisuuden kannalta suotuisten elinympäristöjen luomiseksi tai säilyttämiseksi tai maiseman säilyttämiseksi, historiallisten maisematekijöiden säilyttäminen mukaan lukien Energiansäästöä edistävät toimet (kuljetus pois lukien) Toimet jätteiden syntymisen vähentämiseksi ja jätehuollon parantamiseksi Kuljetus Kaupan pitäminen Keskinäisten rahastojen perustaminen Kriisinehkäisy ja -hallinta Keskinäisten rahastojen kartuttaminen Hedelmätarhojen uudelleenistutukset Markkinoiltapoisto — Ilmaisjakelu — Muu Korjaaminen raakana Korjaamatta jättäminen Satovakuutus Ohjaustoimenpiteet Hallintokustannukset Tuotannonsuunnittelu Tuotteiden laadun parantaminen Tuotteiden kaupallisen arvon lisääminen Ympäristötoimenpiteet Kriisinehkäisy ja -hallinta Tutkimus Muut Tuotannonsuunnittelu Tuotteiden laadun parantaminen Tuotteiden kaupallisen arvon lisääminen Ympäristötoimenpiteet Huom. Asetuksessa (EU) N:o 1308/2013 säädetään seuraavista tavoitteista: —Tuotannonsuunnittelu 33 artiklan 1 kohdan a alakohta ja 152 artiklan 1 kohdan c alakohdan i, ii ja xi alakohta —Tuotteiden laadun parantaminen 33 artiklan 1 kohdan b alakohta ja 152 artiklan 1 kohdan c alakohdan i, iv ja vi alakohta —Tuotteiden kaupallisen arvon lisääminen 33 artiklan 1 kohdan c alakohta ja 152 artiklan 1 kohdan c alakohdan i, ii, iii, iv, ix ja xi alakohta —Tuotteiden menekinedistäminen 33 artiklan 1 kohdan d alakohta ja 152 artiklan 1 kohdan c alakohdan vi ja ix alakohta —Ympäristötoimenpiteet 33 artiklan 1 kohdan e alakohta ja 152 artiklan 1 kohdan c alakohdan iii, iv, v, vii ja viii alakohta —Kriisinehkäisy ja -hallinta 33 artiklan 1 kohdan f alakohta, 33 artiklan 3 kohdan a alakohta ja 152 artiklan 1 kohdan c alakohdan iv ja xi alakohta —Tutkimus 152 artiklan 1 kohdan c alakohdan iv alakohta







Taulukko 3.3. Tuottajaryhmille tosiasiallisesti aiheutuneet menot yhteensä Kaikille tuottajaryhmille tosiasiallisesti aiheutuneet menot yhteensä (euroina tai kansallisena valuuttana) Tuottajaryhmän investoinnit Investoinnit, jotka ovat tarpeen hyväksymisen saamiseksi tuottajaryhmälle — unionin taloudellisen tuen määrä — jäsenvaltion taloudellisen tuen määrä — tuottajaryhmän tai sen jäsenten maksuosuuksien määrä







Taulukko 3.4. Markkinoiltapoistot Vuotuinen kokonaismäärä (tonnia) Kokonaismenot (euroina tai kansallisena valuuttana) EU:n taloudellisen tuen määrä Ilmaisjakelu (tonnia) Kompostointi (tonnia) Jalostusteollisuus (tonnia) Muu käyttötarkoitus (tonnia) Asetuksen (EU) 2017/891 liitteen IV tuotteet Kukkakaalit Tomaatit Omenat Rypäleet Aprikoosit Nektariinit Persikat Päärynät Munakoisot Melonit Vesimelonit Appelsiinit Mandariinit Klementiinit Satsumat Sitruunat Muut tuotteet Yhteensä

Vuosiraportti – A-osa







Jäsenvaltio: Vuosi: Alue:

4 JAKSO

TOIMINTAOHJELMIEN SEURANTA

Hyväksyttyjen tuottajaorganisaatioiden, tuottajaorganisaatioiden yhteenliittymien, kansainvälisten organisaatioiden ja tuottajaryhmien toimintaohjelman/hyväksymissuunnitelman puitteissa toteuttamiin toimiin liittyvät indikaattorit eivät välttämättä kata kaikkia tekijöitä, jotka voivat vaikuttaa toimintaohjelman/hyväksymissuunnitelman tuotoksiin, tuloksiin ja vaikutuksiin. Sen vuoksi indikaattoreiden tuottamia tietoja olisi tulkittava ottaen huomioon ohjelman täytäntöönpanon onnistumisen tai epäonnistumisen muihin avaintekijöihin liittyvät määrälliset ja laadulliset tiedot.

Jos jäsenvaltio käyttää indikaattorilaskelmissa näytteitä, komission yksiköille on toimitettava yhdessä vuosiraportin kanssa tiedot näytteen koosta, edustavuudesta ja muista osatekijöistä.







Taulukko 4.1. Tuottajaorganisaatioita, kansainvälisiä tuottajaorganisaatioita, tuottajaorganisaatioiden yhteenliittymiä ja tuottajaorganisaatioiden kansainvälisiä yhteenliittymiä koskevat indikaattorit Toimet/toimenpiteet Asetuksen (EU) N:o 2017/891 2 artiklan f ja g alakohta Tavoitteet Asetuksen (EU) N:o 1308/2013 33 artiklan 1 ja 3 kohta sekä 152 artiklan 1 kohdan c alakohta Indikaattorit Kaikki tuottajaorganisaatiot Kaikki kansainväliset tuottajaorganisaatiot Kaikki tuottajaorganisaatioiden yhteenliittymät Kaikki tuottajaorganisaatioiden kansainväliset yhteenliittymät Investoinnit (1) Tuotannonsuunnittelu Tilojen lukumäärä Kokonaisarvo Tuotteiden laadun parantaminen Tilojen lukumäärä Kokonaisarvo Tuotteiden kaupallisen arvon lisääminen Tilojen lukumäärä Kokonaisarvo Kaupan pidetyn tuotannon kokonaisarvo / kaupan pidetyn tuotannon kokonaismäärä (euroa tai kansallista valuuttaa /kg) Ympäristötoimenpiteet Tilojen lukumäärä Kokonaisarvo Kriisinehkäisy ja -hallinta Tilojen lukumäärä Kokonaisarvo Tutkimus Tilojen lukumäärä Kokonaisarvo Tutkimus ja koetuotanto Tuotannonsuunnittelu Kokonaisarvo Tilojen lukumäärä Tuotteiden laadun parantaminen Kokonaisarvo Tilojen lukumäärä Tuotteiden kaupallisen arvon lisääminen Kokonaisarvo Tilojen lukumäärä Ympäristötoimenpiteet Tilojen lukumäärä Kokonaisarvo Laatujärjestelmät (EU:n ja kansalliset) (2) sekä laadun parantamiseen liittyvät toimenpiteet Tuotteiden laadun parantaminen Pinta-ala, SAN/SMM/APT (3) (ha) Tilojen lukumäärä Määrä (tonnia) Menekinedistäminen ja tiedotus (4) Tuotteiden kaupallisen arvon lisääminen Tilojen lukumäärä Menekinedistämiskampanjoiden lukumäärä Tuotteiden menekinedistäminen Tilojen lukumäärä Menekinedistämiskampanjoiden lukumäärä Kriisinehkäisy ja -hallinta Tilojen lukumäärä Menekinedistämiskampanjoiden lukumäärä Koulutus ja parhaiden käytäntöjen vaihto Tuotannonsuunnittelu Tilojen lukumäärä Toimien lukumäärä Tuotteiden laadun parantaminen Tilojen lukumäärä Toimien lukumäärä Tuotteiden kaupallisen arvon lisääminen Tilojen lukumäärä Toimien lukumäärä Ympäristötoimenpiteet Tilojen lukumäärä Toimien lukumäärä Kriisinehkäisy ja -hallinta Tilojen lukumäärä Toimien lukumäärä Neuvontapalvelut ja tekninen apu Tuotannonsuunnittelu Tilojen lukumäärä Toimien lukumäärä Tuotteiden laadun parantaminen Tilojen lukumäärä Toimien lukumäärä Tuotteiden kaupallisen arvon lisääminen Tilojen lukumäärä Toimien lukumäärä Ympäristötoimenpiteet Tilojen lukumäärä Toimien lukumäärä Luonnonmukainen tuotanto Ympäristötoimenpiteet Luonnonmukaisessa hedelmä- ja/tai vihannestuotannossa oleva ala (ha) Tilojen lukumäärä Integroitu tuotanto Integroidussa hedelmä- ja/tai vihannestuotannossa oleva ala (ha) Tilojen lukumäärä Vesivarojen parempi käyttö ja hoito, veden säästäminen ja salaojitus mukaan lukien Hedelmä- ja vihannestuotannon ala, jolla on vähennetty veden käyttöä (ha) Tilojen lukumäärä Määrien erotus (m3) (n – 1 / n) Maaperän säilyttämistoimet Hedelmä- ja vihannestuotannon ala, jolla esiintyy maaperän eroosioriski (5) ja jolla toteutetaan eroosiontorjuntatoimenpiteitä (ha) Tilojen lukumäärä Lannoitteiden hehtaarikohtaisen käytön erotus (tonnia/ha) (n – 1 / n) Toimet luonnon monimuotoisuuden kannalta suotuisten elinympäristöjen luomiseksi tai säilyttämiseksi tai maiseman säilyttämiseksi, historiallisten maisematekijöiden säilyttäminen mukaan lukien Ala, jolla toteutetaan toimia elinympäristön ja luonnon monimuotoisuuden suojelun edistämiseksi (ha) Tilojen lukumäärä Energiansäästöä edistävät toimet (kuljetus pois lukien) Hedelmä- ja vihannestuotannon ala, jolla on vähennetty energian käyttöä (ha) Tilojen lukumäärä Energian käytön erotus (n – 1 / n): Kiinteät (tonnia / kaupan pidetyn tuotannon määrä) Nestemäiset (l / kaupan pidetyn tuotannon määrä) Kaasu (m3 / kaupan pidetyn tuotannon määrä) Sähkö (kwh / kaupan pidetyn tuotannon määrä) Toimet jätteiden syntymisen vähentämiseksi ja jätehuollon parantamiseksi Tilojen lukumäärä Jätteiden määrän erotus (m3 / kaupan pidetyn tuotannon määrä) (n – 1 / n) Pakkausten määrän erotus (m3 / kaupan pidetyn tuotannon määrä) (n – 1. / n) Kuljetus Energian käytön erotus (n – 1. / n): Nestemäiset (l / kaupan pidetyn tuotannon määrä) Kaasu (m3 / kaupan pidetyn tuotannon määrä) Sähkö (kwh / kaupan pidetyn tuotannon määrä) Kaupan pitäminen Tilojen lukumäärä Toimien lukumäärä Keskinäisten rahastojen perustaminen (6) Kriisinehkäisy ja -hallinta Tilojen lukumäärä Keskinäisten rahastojen kartuttaminen (7) Tilojen lukumäärä Hedelmätarhojen uudelleenistutukset Asianomaiset pinta-alat (ha) Markkinoiltapoisto (7) Toteutettujen toimien lukumäärä Korjaaminen raakana (8) Toteutettujen toimien lukumäärä Asianomainen pinta-ala (ha) Korjaamatta jättäminen (8) Toteutettujen toimien lukumäärä Asianomainen pinta-ala (ha) Satovakuutus Tilojen lukumäärä Ohjaustoimenpiteet Toteutettujen toimien lukumäärä Muut Tuotannonsuunnittelu Tilojen lukumäärä Tuotteiden laadun parantaminen Tilojen lukumäärä Tuotteiden kaupallisen arvon lisääminen Tilojen lukumäärä Ympäristötoimenpiteet Tilojen lukumäärä ( 1 ) Mukaan lukien tuottamattomat investoinnit, jotka liittyvät toimintaohjelman yhteydessä tehtyjen sitoumusten noudattamiseen. ( 2 ) Viittaa eräisiin yksityiskohtaisiin tuotantomenetelmiä koskeviin velvollisuuksiin, a) joiden noudattamisen tarkastaa riippumaton taho ja b) joiden tuloksena lopputuotteen laatu i) on merkittävästi kansanterveyttä, kasvinterveyttä tai ympäristöä koskevia tavanomaisia kaupallisia standardeja korkeampi ja ii) vastaa nykyisiä ja ennakoituja markkinamahdollisuuksia. Tärkeimmät laatujärjestelmät ovat seuraavat: a) varmennettu luonnonmukainen tuotanto, b) suojatut maantieteelliset merkinnät ja suojatut alkuperänimitykset, c) varmennettu integroitu tuotanto, d) yksityiset tuotteiden laadun varmennusjärjestelmät. ( 3 ) Suojattu alkuperänimitys, suojattu maantieteellinen merkintä, aito perinteinen tuote. ( 4 ) Jokainen menekinedistämis-/tiedotuskampanjan päivä on yksi toimi. ( 5 ) Ilmaisulla ’jolla esiintyy maaperän eroosioriski’ tarkoitetaan lohkoa, jonka kaltevuus on yli 10 prosenttia, riippumatta siitä, onko sillä toteutettu eroosiontorjuntatoimenpiteitä (esim. maanpeite, viljelykierto). Jäsenvaltio voi käytettävissään olevien tietojen perusteella käyttää sen sijasta seuraavaa määritelmää: Ilmaisulla ’jolla esiintyy maaperän eroosioriski’ tarkoitetaan lohkoa, jolla maaperän häviämisen ennustetaan olevan suurempaa kuin maaperän luonnollisen muodostumisen, riippumatta siitä, onko sillä toteutettu eroosiontorjuntatoimenpiteitä (esim. maanpeite, viljelykierto). ( 6 ) Eri keskinäisten rahastojen perustamiseen/kartuttamiseen liittyvät toimet ovat erillisiä toimia. ( 7 ) Saman tuotteen poisto markkinoilta vuoden eri aikoina ja eri tuotteiden poisto markkinoilta ovat erillisiä toimia. Jokainen tietyn tuotteen markkinoiltapoisto on yksi toimi. ( 8 ) Eri tuotteiden raakana korjaaminen ja korjaamatta jättäminen ovat erillisiä toimia. Saman tuotteen korjaaminen raakana ja korjaamatta jättäminen ovat yksi toimi riippumatta niihin käytettyjen päivien lukumäärästä, osallistuvien tilojen lukumäärästä ja asianomaisten lohkojen tai hehtaarien määrästä.







Taulukko 4.2. Tuottajaryhmiä koskevat indikaattorit Indikaattori Lukumäärä Tuottajaryhmän investoinnit Investoinnit, jotka ovat tarpeen hyväksymisen saamiseksi tuottajaryhmälle Tuottajaryhmän jäsenten lukumäärä Niiden tuottajaryhmien lukumäärä, jotka on hyväksytty tuottajaorganisaatioiksi

▼B









LIITE III

15 artiklan 2 kohdassa tarkoitetut markkinoilta poistettuja tuotteita koskevat vähimmäisvaatimukset

1. Tuotteiden on oltava

— eheitä,

— terveitä; tuotteita, jotka ovat mädänneet tai muuten pilaantuneet ravinnoksi kelpaamattomiksi, ei sallita,

— puhtaita, lähes vailla näkyviä vieraita aineita,

— lähes vailla tuholaisia ja tuholaisten aiheuttamia vioittumia,

— vailla epätavallista pintakosteutta,

— vailla vierasta hajua tai makua.

2. Tuotteiden on oltava niiden tyyppi huomioon ottaen riittävän kehittyneitä ja riittävän kypsiä.

3. Tuotteiden on oltava lajikkeelle ja kauppamuodolle ominaisia.









LIITE IV

16 artiklan 1 kohdassa tarkoitetut ilmaisjakelusta aiheutuvat kuljetuskustannukset







Markkinoiltapoistopaikan ja toimituspaikan välinen etäisyys Kuljetuskustannukset (euroa/tonni) (1) 25 km tai alle 18,20 Yli 25 km mutta enintään 200 km 41,40 Yli 200 km mutta enintään 350 km 54,30 Yli 350 km mutta enintään 500 km 72,60 Yli 500 km mutta enintään 750 km 95,30 Yli 750 km 108,30 ( 1 ) Kylmäkuljetuslisä: 8,50 euroa/tonni.









LIITE V

17 artiklan 1 kohdassa tarkoitetut lajittelu- ja pakkauskustannukset







Tuote Lajittelu- ja pakkauskustannukset (euroa/tonni) Omenat 187,70 Päärynät 159,60 Appelsiinit 240,80 Klementiinit 296,60 Persikat 175,10 Nektariinit 205,80 Vesimelonit 167,00 Kukkakaalit 169,10 Muut tuotteet 201,10









LIITE VI

17 artiklan 2 kohdassa tarkoitetut tuotepakkauksiin tehtävät merkinnät

— Продукт, предназначен за безплатна дистрибуция (Регламент за изпълнение (ЕC) 2017/… )

— Producto destinado a su distribución gratuita [Reglamento de ejecución (UE) 2017/…]

— Produkt určený k bezplatné distribuci [prováděcí nařízení (EU) 2017/…]

— Produkt til gratis uddeling (gennemførelsesforordning (EU) 2017/…)

— Zur kostenlosen Verteilung bestimmtes Erzeugnis (Durchführungsverordnung (EU) 2017/…)

— Tasuta jagamiseks mõeldud tooted [rakendusmäärus (EL) 2017/…]

— Προϊόν προοριζόμενο για δωρεάν διανομή [εκτελεστικός κανονισμός (ΕΕ) 2017/…]

— Product for free distribution (Implementing Regulation (EU) 2017/…)

— Produit destiné à la distribution gratuite [règlement d'exécution (UE) 2017/…]

— Proizvod za slobodnu distribuciju (Provedbena uredba (EU) 2017/…)

— Prodotto destinato alla distribuzione gratuita [regolamento di esecuzione (UE) 2017/…]

— Produkts paredzēts bezmaksas izplatīšanai [Īstenošanas regula (ES) 2017/…]

— Nemokamai platinamas produktas [Įgyvendinimo reglamentas (ES) 2017/…]

— Ingyenes szétosztásra szánt termék ((EU) 2017/… végrehajtási rendelet)

— Prodott destinat għad-distribuzzjoni bla ħlas [Regolament ta' implimentazzjoni (UE) 2017/…]

— Voor gratis uitreiking bestemd product (Uitvoeringsverordening (EU) 2017/…)

— Produkt przeznaczony do bezpłatnej dystrybucji [Rozporządzenie wykonawcze (UE) 2017/…]

— Produto destinado a distribuição gratuita [Regulamento de execução (UE) 2017/…]

— Produs destinat distribuirii gratuite [Regulamentul de punere în aplicare (UE) 2017/…]

— Výrobok určený na bezplatnú distribúciu [vykonávacie nariadenie (EÚ) 2017/…]

— Proizvod, namenjen za prosto razdelitev [Izvedbena uredba (EU) 2017/…]

— Ilmaisjakeluun tarkoitettu tuote (täytäntöönpanoasetus (EU) 2017/…)

— Produkt för gratisutdelning (genomförandeförordning (EU) 2017/…)









LIITE VII

Tuotteet, joihin sovelletaan 39 artiklassa tarkoitettuja lisätuontitulleja, ja soveltamisjaksot

Tavaran kuvausta on pidettävä ainoastaan ohjeellisena, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Tässä liitteessä lisätullien soveltamisala määräytyy CN-koodien sisällön mukaan, sellaisena kuin ne ovat tämän asetuksen antamishetkellä.







Järjestysnumero CN-koodi Tavaran kuvaus Soveltamisjakso 78.0015 0702 00 00 Tomaatit 1. lokakuuta – 31. toukokuuta 78.0020 1. kesäkuuta – 30. syyskuuta 78.0065 0707 00 05 Kurkut 1. toukokuuta – 31. lokakuuta 78.0075 1. marraskuuta – 30. huhtikuuta 78.0085 0709 91 00 Latva-artisokat 1. marraskuuta – 30. kesäkuuta 78.0100 0709 93 10 Kesäkurpitsat 1. tammikuuta – 31. joulukuuta 78.0110 0805 10 20 Appelsiinit 1. joulukuuta – 31. toukokuuta 78.0120 0805 20 10 Klementiinit 1. marraskuuta – helmikuun loppu 78.0130 0805 20 30 0805 20 50 0805 20 70 0805 20 90 Mandariinit (myös tangeriinit ja satsumat); wilkingit ja muut niiden kaltaiset sitrushedelmähybridit 1. marraskuuta – helmikuun loppu 78.0155 0805 50 10 Sitruunat 1. kesäkuuta – 31. joulukuuta 78.0160 1. tammikuuta – 31. toukokuuta 78.0170 0806 10 10 Syötäväksi tarkoitetut viinirypäleet 16. heinäkuuta – 16. marraskuuta 78.0175 0808 10 80 Omenat 1. tammikuuta – 31. elokuuta 78.0180 1. syyskuuta – 31. joulukuuta 78.0220 0808 30 90 Päärynät 1. tammikuuta – 30. huhtikuuta 78.0235 1. heinäkuuta – 31. joulukuuta 78.0250 0809 10 00 Aprikoosit 1. kesäkuuta – 31. heinäkuuta 78.0265 0809 29 00 Kirsikat (muut kuin hapankirsikat) 16. toukokuuta – 15. elokuuta 78.0270 0809 30 Persikat, myös nektariinit 16. kesäkuuta – 30. syyskuuta 78.0280 0809 40 05 Luumut 16. kesäkuuta – 30.syyskuuta